Aningaasalersuisarnermi suliffiit ilaasa allatut ilusilersornissaat atorunnarsinnissaallu pillugit inatsisip Kalaallit Nunaannut atuutilernissaa pillugu peqqussut

UAGUT MARGRETHE AAPPAAT, Guutip saammaassineratigut Danmarkip Dronningia, nalunaarpugut:

Aningaasalersisarnermi sulifiit allatut iluisilersornissaat ilaasalu atorunnaarsinnissaat pillugu inatsit nr. 333 marsip 31-anni 2015-imeersumi § 80[[1]](#footnote-1) naapertorlugu inatsit imatut oqaasertaligaalluni atuutilissasoq:

Immikkoortoq 1

*Atuuffissai aamma nassuiaatit*

**§ 1**. Inatsit una atuuffeqassaq aningaaserivinni, realkreditimik suliffimmi aamma ingerlatsivinni piginneqatigiissutinik nioqquteqarfiusuni I.

*Imm. 2.* Inatsit atuuffeqassaaq Kalaalit Nunaanni aningaasalersuinikkut ingerlatsivinnik piginnittuni, tak. § 2, nr. 11

*Imm. 3.* Inatsit atuuffeqassaaq Kalaallit Nunaanni aningaasalersuinermik suliffinni, ta. § 2, nr. 13.

*Imm. 4.* Inatsit atuuffeqassaaq nunani allamiut taarsigassarsisitsisartut Kalaallit Nunaanni immikkoortuinut imaluunniit nunat allamiut aningaasalersuinermi ingerlatsiviini imatut allaassuteqartumik immikkoortortap pisariaqartitsinerata pilersitaaniik, imaluunniit inatsimmi matumani imaluunniit nunat tamalaat akornanni isumaqatigiissut naapertorlugu.

**§ 2.** Inatsimmi matumani maakku imatut paasineqassapput:

1. Atorunnaarsitsineq: ingerlatsivimmi ataatsimi arlalinniluuunniit imaluunniit immikkoortumi § 4-mi atorunnarsitsinissamut piumasarisanik naammassinittumi atorunnarsitsinissamik iliuutsimik ataatsimik arlalinnillunniit atuineq, § 5-imi atorunnarsitsinissamik siunertani ataatsimik arlalinnillunniit naammassinninniarluni.

2) Atorunnaarsitsinermik iliuuseqarneq: Financiel Stabititetip atorunnarsitsinermi iliuusissanik atuineq aamma iliuusissat piginnaatitaanerillu allat, tak. immikkoortoq 4-8.

3) Atorunnaarsitsinermi iliuutsit: Suliffeqarfimmik tunisineq, tak. §§ 19 aamma 20, suliffik ikaarsaarfik, tak. §§ 21 aamma 22 pigisanik nalilinnik immikkoortitsineq, qularnaveeqqusiinerit, tak. § 24-28.

4) Qularnaveeqqusiineq: Pisussaaffinnik allattuineq imaluunniit pisussaaffinnik nammineq aningaasaatinut nuussineq, tak. §§ 24-28.

5) Aallaqqaasiutit naapertuuttut: Aallaqqaasiutit aallaqqaasiisut aamma aningaalersuisut qulaanaveeqqusiisarnerannik aaqqissuineq, kunngip peqqussutaatigut Kalaallit Nunaannut atuutilersinneqartukkut, inatsimmi § 7, imm. 8-mi

ilagitinneqartut.

6) Suliffik ikaarsaarfik: Ingerlatsivik tunngavilerneqarsimasoq piginittuunermi atortussat ingerlatsivimmit ataatsimit arlalinnilluunniit atorunnaartussanit atuuttunngortinneqarsimasut, aamma Afviklingsformuen-imit imaluunniit Finansiel Stabilitet-imit, tak. § 21, tamakkiisumik ilaannakortumilluunniit pigineqartut aamma nakkutigineqartut.

7) Aallaqqaasiutit matussusikkat: Aallaqqaasiutit aamma aningasaliisut qularnaveeqqusernerannik aaqqissuusineq pillugu inatsimmi, kunngip peqqussutaatigut atuutilersinneqartumi maleruaqqusani §§ 9-mi 10-milu ilagitinneqartut.

8) Aningaasaliissutit atortussaviit qitiusut: akilersuisarnermi suliffiinnut aamma aningaasalersuinermi ingerlatsivinnut nakkutilliineq pillugu piumasaqaatit pillugit aamma peqqussutip (EU) nr. 648/2012- ip, inatsisikkut Kalaallit Nunaanni atuutilersukkut Europa-Parlamentip aamma Rådip peqqussutaanni (EU) nr. 575/2013 juunip 26-anni 2013-imeersumi, aamma peqqussutip (EU) nr. 648/2012-ip allannguutaani atortussiat immikkoortoq 28, imm. 1-4-mi, immikkoortoq 29, imm. 1-5-imi, aamma immikkoortoq 31, imm. 1-imi pineqartut.

9) Piginnittuunermi atortussiat: Aktiat, qularnaveqqusiisuunermik uppernarsaatit, piginneqataanermik uppernarsaatit atortussiallu allat, piginnittuunermik, piginittuunermut atortussianik piginnilersinnaanermut nuunneqarsinnaasut piginnittuulersitsinnaasullu, aamma atortussiat aktianik piginneqataassutaasut imaluunniit allanik piginneqataanermik takussutissiat.

10) Immikkoortoq: Ingerlatseqatigiifffik imaluunniit suiliffik § 1-imi, imm. 2-mi 3-miluunniit pineqartoq.

11) Aningaasalersuinermi piginnittutut ingerlatsisoq: Suliffik ataatsimoorfiusoq aningaasalersuisarnermik ingerlatsineq pillugu inatsimmi, kunngip peqqussutaatigut atuutilersinneqartumi, § 5, imm. 1 nr. 10-mi, tassani suliffeqarfik pigisaq § 1, imm. 1-imi pineqartoq, imaluunniit tassaasoq nunat allamiut akilersuisitsisarnermi sulliviat imaluunniit aningaasalersuinermik ingerlatsiviat, Den Europæiske Unionimut, nunamullunniit allamut Unionip taassuma aningaasalersuisarnikkut isumaqatigissuteqarfigisaanut akuersissummik nalunaaruteqartoq, aamma aningaasalersuisarnikkut ingerlatsineq pillugu inatsimmi, kunngip peqqussutaatigut aningaasalersuisaneq pillugu inatsimmi § 30, imm. 1 malillugu Kalaallit Nunaannut atuutilersinneqartumi imaluunniit ingerlatsivimmi assigiinngitsumik piginnittuusuni, tak. aningaasalersuisaneq pillugu inatsimmi, kunngip peqqussutaatigut Kalaallit Nunaannut atuutilersinneqartumi § 5, imm. 1, nr. 51 piumasarineqartumik naammassinnittoq.

12) Aningaasalersuinikkut atsioqatigiinnikkut isumaqatigiissutit:

1. Pappiaranik nalilinnik atsioqatigiissutit,

b) nioqqutissiassanut atsioqatigiissutit,

c) futures aamma fowardkontrakt-it, tassunga ilagitillugut atsioqatigiissutit (nioqqutissanut atsioqatigiissutit minillugit) nioqqutissiassanik pisineq, tunisineq imaluunniit nioqqutissiassamik pigisamillunnit allamik, kiffartuussinermik, pisinnaatitaaffimmik imaluunniit piginneqataassummik siunissami aalajangikkamik ullulikkamik akilerlugu,

d) swapaftaler aamma

e) suliffeqarfiit akornanni taarsigassarsinermik isumaqatigiissut, taarsigassarsiaq sivisussuseqartoq qaammatini pingasuni tamannaluunniit inorlugu.

13) Aningaalersuisarnermik sullissivik: Ingerlatsivik, aningaalersuisarneq pillugu inatsisip, kunngip peqqussutaatigut atuutilersinneqartup § 5, imm. 1 nr. 6-imi, nassuiaammut naapertuuttoq, aamma ingerlatsivimmit pigisatut ingerlatsiviusoq § 1, imm. 1 imaluunniit 2, imaluunniit akilersuisarnermik ingerlatsivimmik imaluunniit aningalersuisarnermik ingerlatsivimmik akuersissummik Den Europæiske Unionimit nunamillunniit Unionip tassuma aningaalersuisarneq pillugu isumaqatigiissuteqarfigisaanit, aamma Kalaallit Nunaanni aningaalersuisarneq pillugu inatsimmi, kunngip peqqusstaatigut atuutilersinneqartumi § 30 imm. 1 naapertorlugu nalunaarfigineqarsimasoq, aamma Europaparlamentip aamma Rådet-ip akilersuisitsisartut aningaasalersuisartullu nakkutiginnerat pillugu piumasaqaatit pillugit peqqussutaani (EU) nr. 575/2013 juunip 26-anni 2013-imeersup ingerlatsiviup piginnittuusup isumannaatsumik tunngaveqartumik qaffasissusilimmik nakkutigininneranut ilaasoq, aamma peqqussutip (EU) nr. 648/2012 Kalaallit Nunaannut inatsisikkut atuutilersineqarsimasup allanngortinneratigut.

14) Ingerlatsiviit aningaasanik nalilinnik nioqquteqartartut I: Suliffeqarfiit ilagitinneqarput aningaaalersuisarneq pillugu inatsimmi, kunngip peqqussutaatigut Kalaalit Nunaannut atuutilersinneqartumi, § 5, imm. 1, nr. 29-kkut nassuiaammut.

15) Ulluinnaq: Ullut tamarmik arfinngorneq, sapaat imaluunniit nalliuttoq pinnagit.

16) Piginneqatigiiffittut suliffik: Inatsitigut akisussaasoq, piginneqatigiiffimmut atasoq.

17) Suliffeqarfeeqqat aamma suliffiit mikisut anngajaallu: Suliffeqarfeeqqat, suliffiit mikisut anngajaallu (SMV-t) tassaapput suliffiit, inunnik 250-it inorlugit sulisullit, aamma taakku ukiumoortumik kaaviiaartitaqartartut 50 mio. EUR qaangernagit imaluunniit ukiumoortumik katillugit oqimaaqatigiissitsisartut 43 mio. EUR qaangernagit.

18) Nettingaftale: Isumaqatigiissut tamatumani piumasaqaatit pisussaaffiillu arlallit nuunneqarsinnaasut piumasaqaatinut akiligassat ilanngunagit, tassunga ilagitinneqarlutik inaarutaasumik naatsorsuutinut isumaqatigiissutit, tamatumani peqataasut pisussaaffii naammassinninneq tungavigalugu siuartinneqarsinnaasut, tamaalilluni akii apparlutik imaluunniit pinasuartumik naammassillutik.

19) Porteføljeadministrationsselselskab: Ingerlatseqatigiiffik pilersinneqarsimasoq pigisat nalillit tigusinnaallugit, pisinnaatitaaffeqarluni pisussaaffeqarlunilu suliffimmit ataatsimit arlalinnilluuniit imaluunniit immikkoortunit atorunnaalersunit imaluunniit ikaarsaarnermi suliffinnit, aamma tamakkiisumik ilaannakortumillunniit pigineqartut nakkutigineqartullu Afviklingsformuenimit imaluunniit Finansiel Stabilitetimit, tak. § 23.

20) Aningaasanik pigisatigut atortussat: Aningaasatitigut pingaarnertigut atortussiat katitikkat, tassaasut pigisaqarnermi atortussat, Europaparlamentip Rådet-illu (EU) peqqussutaanni nr. 575/2013 juunip 26-anni 2013-imeersumi artikel 52- imi, imm. 1-imi piumasaqaatinik naammassinnittut, akilersuisitsisarnermi sullissivinnut aamma aningasaliisarnermik ingerlatsivinnut nakkutiginninnissamik piumasarisat pillugit, Kalaallit Nunaannut inatsisikkut atuutilersinneqartoq, aamma pigisaqarnikkut atortussat ilassutaasut, tassaasut pigisaqarnikkut atortussat imaluunniit taarsigassarsiat Europaparlamentip aamma Rådet-ip peqqussutaanni (EU) nr. 575/2013 juunip 26-anni 2013-imeersumi akilersuinermik suliaqarfiit aningaalersuinermillu ingerlatsiviit nakkutiginissaat pillugu piumasaqaatini immikkoortoq 63 naapertorlugu naammassinnittut, aamma peqqussutip (EU) nr. 648/2012-ip Kalaallit Nunaannut inatsisikkut atuutilersimasup allanngortinneratigut.

21) Suliffeqarfik: Aningaaseriviit, realkreditimik ingerlatsiviit aamma aningaasaatinik nalilinnik ingerlatsiviit I, tak. § 1, imm. 1.

**§ 3.** Inatsimmi Garantiformuen-imut innersuussuteqaraangat, aalajangersagaq naleqquttoq aamma atuuffeqartarpoq piumassutsikkut aaqqissuinerusinnasunut, tak. immikoortoq 7 a aallaqqaasiinermi aamma aningasaliinermi qularnaveeqqusiisarneq pillugu inatsimmi, kunngip peqqussutaatigut Kalaallit Nunaannut atuutilersinneqartumi, tassuma aamma ilagai aalajangersakkat assingusut nunat allat naalagaafimminni maleruaqqusaat, taakku naammassinerimmassuk Europaparlamentip Rådet-illu maleruaqqusaat 2014/49/EU apriilip 16-ianni 2014-imeersoq aallaqqaasiuteqarnermi qularnaveeqqusiisarnermut tunngasut pillugit.

*Imm. 2*. Inatsimmi, kunngip peqqussutaatigut atuutilersinneqartumi, aallarniuteqartunut aningaasaliisartunullu qularnaveequsiisarneq pillugu aalajangersakkat innerssuussutigineqarmata, tamatumani aamma pineqarput aalajangersakkat assingusut nunani allamiut malitassiaanni Europaparlamentip aamma Rådet-ip aallarniuteqartut qularnaveeqqusiisarnerannut tunngasumik peqqussutaata 2014/49/EU apriilip 16-ianni 2014-imeersup atortilernera.

Immikkoortoq 2

*Atorunnaarsitsinermi piumasaqaatit tunngavissallu*

**§ 4.**  Finansiel Stabilitetip aallarnisarpaa atorunnaarsitsisnermi aaqqissukkat suliffimmi Finansiel Stabilitetip naliligaanut atiorunnaanissamut piumasaqaaatinik naammassinnittutut:

1. Finanstilsynet-ip Finansiel Stabilitet tusarniareerlugu Finansiel Stabilitet nalunaarfigaa suliffik ajorsaateqartoq imaluunniit ajorsaateqassangatinneqartoq, tak. aningaasaliisarnermi ingerlatsineq pillugu inatsimmi, kunngip peqqussutaatigut Kalallit Nunaannut atuutilersinneqartumi § 224 a.

2) Finanstilsynet-ip tusarniaareernikkut Finansiel Stabilitet nalunaarfigisimavaa, suliffeqarfiup ingerlateqqinnissaanut periarfissat allat atorneqareersimasut.

3) Tamat soqutigisaasa, tak. § 5-imi atorunnarsitsinermi siunertat, pisariaqartippaa atorunnaarsitsinissamik iliuuseq ataaseq arlaallillunniit aallartittariaqartut.

*Imm. 2.* Imm. 1 assinganik atuutissaaq aningaasaliisarnermi piginnittutut ingerlatamut, atorunnarsitsinissamik piumasaqaatit naammassineqarsimappata piginnittutut ingerlatsivimmit aamma ikinerpaamik pigisatut ingerlatamit ataatsimit. Imm. 1 apeqqutaatinnagu Finansiel Stabilitetip aningaasaliisarnermi piginnitutut ingerlatamik atorunnaarsitsinermi iliuutsit aallartisarsinnaavai, naak taassuma atorunnaarsitsinissamut piumasaqaatit naammassinngikkaluarai, imaassimaappat pigisatut ingerlatap ataatsip arlallillunniit atorunnaarsitsinissamut piumasaqaatit naammassigai aamma pigisatut ingerlatap pigisai nalillit akiligassaalu ima annertutigippata Finanstilsynet-ip nalilerlugu pigisatut ingerlatap ajalusoornera ingerlatseqatigiiffimmi ingerlatamut ingerlatseqatigiiffimmulluunniit tamarmiousumut navianartorsiortitsilluni.

*Imm. 3.* Imm. 1 assinganik atuutissaaq aningaasaliisanermi suliffinnut, imaassimappat atorunnarsitsnissamik piumasaqaatit aningasaliisanermi suliffimmit aamma aningaasalisarnermi suliffiup piginnittuanut naammaassineqarsimasut.

*Atorunnaarsitsinissami siunertat*

**§ 5.** Finansiel Stabilitetip atorunnaarsitsinissamik atortussiat aamma atorunnaarsitsinissamik aaqqissuinerni allani atorunnaarsitsinissamik siunertat makku pingaartissavai:

1. Qularnaassallugu ingerlatat pingaarutillit ingerlateqqinnissaat, imaassimappat atorunnaarsitsineq akiliutinut tunngaviusumik aningaasaqarnemut pisariaqavissunut innarliisoq, imaluunniit aningaasaqarnikkut patajaannermik innarliisoq.

2) Aningaasaqarnikkut patajaassutsimut pingaarutilimmik kingunipiloqarnissaa pinaveersimassallugu, pingaartumik siammarterineq, tassunga ilagitillugu niuerfiup aaqqissugaaneri, aamma niuernermi pissusissanik malinnilluarnissaq ataavartissallugu.

3) Pisortat pigisaat illersussallugit pisortanit aningaasaliinikkut immikkut ittumik tapersimaneqarnermut maleruunneq annikillisarlugu.

4) Aallarniuteqartut aningaasaliisullu aallarniuteqarnermi anigaasaliisarnermilu qularnaveeqqusiisarnermik inatsimmi, kunngip peqqussutaatigut atuutilersinneqartumi, pineqartunut ilaasut illersussallugit.

5) Pisisartut aningaasaataat pigisaallu nalillit illersussallugit.

Immikkoortoq 3

*Nalinik aalajangersaaneq*

**§ 6.** Finansiel Stabilitetip atorunnarsitsinermik aallartitsinnginnermini imaluunniit pigisatut atortussiat naleqquttut allattornissaannut imaluunniit nussornissaannut piginnaatitaanini atulersinnagu, tak. § 17, qularnaassavaa naammaginartumik, mianersortumik piviusorsiortumillu ingerlatap imaluunniit immikkoortup akiligasani naamminerlu pisgisani nalinik aalajangersaaneq. Nalinik aalajangersaaneq arlaannaannullunniit attuumassuteqartussaanngilaq, tak. § 10.

*Imm. 2.* Imm. 1 naapertorlugu nalinik aalajangersaaneq imaqassaaq ingerlatap imaluunniit immikkoortup akiligassaqarfiinik immikkoortiterinermik akiliisinnaajunnaarnermi periaaseq naapertorlugu, tak. akiliisinnaajunnaarneq pillugu inatsimmi, kunngip peqqussutaatigut Kalaallit Nunaannut atuutilersinneqartumi, § 13 aamma immikkoortoq 10. Nalinik aalajangersaaneq aammattaaq imaqassaaq aningaasaarnikkut ingerlatsinermi missingiinermik, pigisanik piginnittut immikkoortut tamarmik akiligassaqarfiillu pissarsiarissalugit ilimagisinnaasaannik, ingerlataq immikkoortorluunnit akiliisinnaajunnaarnikkut atorunnaarsinneqassappat.

*Imm. 3.* Nalinik aalajangersaanermi ilanngullugit naatsorsuunneqassangillat siunissami pisortanit aningaasaqarnikkut immikkut tapiissutisiarisinnaasat.

*Imm. 4.* Nalinik aalajangersaanermi aamma pingaartinneqassaapput,

1. Finansiel Stabilitetip aamma Afviklingsformuen-ip, tak. imm. 11, matussusertissinnaavaat ingerlatap imaluunniit immikkoortup § 29 naapertorlugu atorunnaarsitsinermi aningaasartuutaat aamma

2) Atorunnaarsitsinermi pisuussutit pisariaqartitsisinnaapput taarsigassarsianut imaluunniit qularnaveqqusiinernut, ingerlatamut immikkortumulluunniit atorunnaarsitsinerup nalaani tunniunneqartunut ernianik akiliutinillu.

*Imm. 5.* Ingerlatap immikkortulluunniit naatsorsuutaat nalunaarsuutaallu tunngavigalugit nalinik aalajangersaaneq ilassuserneqassaaq makkuninnga

1. oqimaaqatigiissitsineq aamma ingerlatap imalunnit immikoortup aningaasaqarnikut inissisimanera pillugu nassuiaat,

2) pigisat nalillit naatsorsuisimanikkut nalinginik sukuiaaneq missingiinerlu,

3) pisussaaffiit pisassarisat oqimaaqatigiissinneqartut aamma oqimaaqatigiissinneqanngitsut nalunaarsuutaat, tamaalilluni ingerlatap immikkoortulluunnit naatsorsuutaanni nalunaarsuutaannilu saqqumisut, nalunaarlugit akiliisinnaajunarnermi inissisimanerat aamma

4) ingerlatap imaluunnit immikkoortup pigisaat nalillit akiligassaallu ullormi nalingi, tamanna naapertuuppat suliffimmut ikaarsaarfimmut imaluunniit ingerlatap tuninissaanut.

*Imm. 6.* Imm. 1-5-imi piumasaqaatit naammassineqarpata nalinik aalajangersaaneq inaakkatut isigineqalissaaq.

*Nalinik atuuttuugallartunik aalajangersaaneq*

**§ 7.** § 6-imi piumasaqaatinik naammassinnittumik akinik aalajangersanissaq ajornarpat, Finansiel Stabilitet atuuttuugallartumik ingerlatsiviup imaluunniit immikkoortup pigisaasa nalillit aamma aningaasartuutaasalu nalinginik aalajangersaasinnaavoq. tak. imm. 2-5.

*Imm.2.* Atuuttuugallartumik nalinik aalajangersaanermi § 6-imi piumasaqaataasut sapinngisamik naammassineqassapput. Atuuttuugallartumik nalinik aalajangersaaneq aammattaaq annaajumaagassanut pinaveersimatitsissutaassaaq.

*Imm. 3.*  Finansiel stabilitetip atuuttuugallartumik nalinik imm. 1 naapertorlugu suliarereerpagu, sapinngisamik pilertornerpaamik inaarutaasumik, arlaannaannullunniit attuumassuteqanngitsumik § 6 malillugu nalinik aalajangersaaneq. Nalinik alaajangersaaneq taanna suliarineqassaaq nalinik aalajangersaaneq § 8-mi pineqartoq sioqqullugu peqatigaluguluunniit. Nalinik aalajangersaanerit taakku marluk taamaattoq immikkoortissimaneqassapput.

*Imm. 4.* Ingerlatap imalunniit immikkortup aningaasartuutissat ilanngaatigalugit inaarutaasumik nalingisa aalajangersarneri, tak. imm. 3, atuuttuugallartumik nalinginik aalajangersaanermi aningaasartuutissat ilaanngaatigereernerinit nalinginit qaffasinneruppata, tak. imm. 1, Finansiel Stabilitet imaaliorsinnaavoq

1. akiligassaqarfinnit pigisatigulluunniit atortussianik piginnittunit naapertuuttunit piumasaqaatit nalingi, § 17 naapertorlugu appartinneqarsimasut imaluunniit § 24 naapertorlugu bail-in-ikkut qaffallugit, imaluunniit

2) ikaarsarnermi suliffik portføljeadministrationsselskabiluunniit ilitsersorlugu pigisanut nalilinnut tigusanut, pisinnatitaaffinnut imaluunniit ingerlatamut imaluunniit immikkoortumut atorunnaalersumut pisussaaffiit, akiliutinut, imaluunniit pigisanut atortussianut tigusanut taakkununnga piginnittunut ilassutaasumik akiliisitsilluni.

*Imm. 5.* Ingerlatap imaluunniit immikkoortup aningaasartuutissat ilanngaatigalugit nalinga inaarutaasumik nalinik aalajangersaanermi aningaasartuutissat ilanngaatigalulgit nalinganit atuuttugallartumik nalinik aalajangersaanermi appasinneruppat, Finansiel Stabilitet atorunnaarsitsinermi iliuusissanik allanik ingerlatsisinnaavoq siunertaralugu ingerlatap imaluunnit immikkoortup atorunnaasinnissaata qularnaarnissaa.

*Kingunerusumik akiligassallit il.il. illersornissaannut atugassamik nalilinnik aalajangersaaneq*

**§ 8.** Nalilinnik pigisallit akiligassaqarfiillu ingerlataq imaluunniit immikkoortortaq atorunnaartussaq akiliisinnajunaarnikkut atorunnaarpat, tak. § 49 pitsaanerusumik inissikkumaarnissaata nalilerneranut atugassatut Finansiel Stabilitetip qularnaassavaa malitsiusumik attuummassuteqanngitsumik nalinik aalajangersaanissaq atorunnaarsitsinermi ingerlatat kingornagut pilertornerpaamik.

*Imm. 2.* nalinik aalajangersaanermi imm. 1 malillugu makku aalajangersarneqassapput

1. pigisanik piginnittuusut akiligassaqarfiillu ingerlataq imaluunnit immikkoortoq atorunnaartussaq akiliisinnaajunnaartutut suliarineqarsimappat qanoq pineqarsimanerat,

2) ingerlatami imaluunniit immikkoortumi atorunnaalersumi atorunnaalernermi pigisanik piginitttut akiligassaqarfiillu

qanorpiaq pineqarsimanerat, aamma

3) nr. 1-imi aamma 2-mi suliaqarnermit assigiinngisitsisimasinnaaneq.

*Imm. 3.* Nalinik aalajangersaaneq, sanilliullugu ingerlataq imaluunniit immikkoortoq atorunnalersoq akiliisinnaajunnartutut suliarineqarsimasoq, tak. imm. 2, nr. 1 pisussaavoq

1. aallavigissagaat ingerlataq imaluunniit immikkoortoq atorunnalersoq piffissami atorunnaarsitsinissamik suliaq aallartinneqartoq akiliisinnaajunnaartutut suliarineqarsimasoq,

2) aallavigissaagaat atorunnaarsitsiniarnerit aallartisarneqarsimanngitsut, aamma

3) ilanngutissanngikkaat pisortanit aningaasatigut taperneqarsimasinnaaneq, tamanna ingerlatamut immikkoortumullunniit atorunnaariartornermi tunniunneqarsimappat.

*Nalinik aalajangersaanermik malittarisassat erseqqinnerusut*

**§ 9.** Erhvervs- og vækstministerip §§ 6-9 naapertorlugit nalilinnik aalajangersaarnemi malittarisassat erseqqinnerusut aalajangersarsinnaavai, tassunga ilagitillugit pigisanik nalilinnut aamma akiligassanut nalinik ingerlatamut imaluunniit immikkoortumut nalinik aalajangersaanerni periaatsit, inaarutaasumik nalinik aalajangersaanermiimmikkoortitsinerit, tak. §§ 6 aamma 7, aamma nalinik aalajangersaaneq malitsiusoq, tak. § 8, aamma atuuttuugallartumik annaasassanik pinaveersimatitsissutinik naatsorsuineq naatsorsuutinullu ilanngussineq, ta. § 7, imm. 2.

*Naliliisartumik toqqaasarneq*

**§ 10.** Arlaannullunnit attuumassuteqanngitsumik naliliinerit, tak. § 6, imm. 1, aamma § 8, imm. 1 tamarmik immikkut ingerlanneqassapput aallavigalugu inuk nalillisoq arlaanullunnit attuumassuteqanngitsoq. Finansiel Stabilitet inunnik naliliisartunik marlunnik toqqaasinnaavoq, imaassimappat pisariaqartoq attuumassuteqannginnissamik § 6, imm. 1, aamma § 8, imm. 1-imi qularnaarineq naammassineqarsinnaasoq.

*Imm. 2.* Aningaaseriviinnik akilersuisitsisarnermilu suliffinniik nalinik aalajangersaanermi inuit naliliisartut pineqartut Finanstilsynet-imit uppernarsagaasimasuussapput ingerlatseriaatsit tamakku kukkunersiorsinnaassallugit, tak. aningalersuisarnermik inatsimmi, kunngip peqqussutaatigut atuutilersinneqarsimasumi § 199, imm. 13, aamma malittarisassanit tamatuminnga aallavilinnit atuutilersitaasoq.

*Imm. 3.* Erhvevs- og vækstministerip inunnik naliliisartunik toqqaanermut aamma attuumassuteqannginnissamik piumasaqaammut malittarisassat erseqqinnerusut aalajangersarsinnaavai.

*Nalinik aalajangersaanernik eqqartuussivitsigut naliliineq*

**§ 11.** Nalinik aalajangersaasarnerit §§ 6 aamma 7 naapertorlugit ingerlanneqartut eqqartuussivinnit immikkut nalilersitassanngortinneqarsinnaapput, taamaallaalli nalilersinneqarsinnaallutik Finansiel Stabilitetip atorunnarsitsinermi aallarnigai peqatigalugit.

Immikkoortoq 4

*Allatut ilusilersuineq atorunnaarsitsinerlu*

**§ 12.** Atorunnaarsitsinermut piumasaqaatit naammassineqarpata, tak. § 4, Finansiel Stabilitetip toqqassavai atorunnarsitsinermi iliuuseq ataaseq arlallillunniit, pisumi pineqartumi atorunnaarsitsinissamik naammassinninnissamut naleqqunnerusut, tak. § 5, suliffiup imaluunniit immikkoortup allatut ilusilersornissaanut imaluunniit atorunnaarsinnissaanut.  
 *Imm. 2.* Finansiel Stabilitetip atorunnarsitsinermi atortussiat atorunnaarsitsinermilu iliuutsit allat immikkoortutut imaluunniit ataqatigiissitatut, allanik inatsimi matumani nalunaagaqarsimanngippat.

*Imm. 3.* Suliffimmik imaluunniit immikkoortumik atorunnarsitsinissamut Finansiel Stabilitetip pilersaarut aningaasalersuisarneq pillugu inatsimmi, kunngip peqqussutaatigut Kalaallit Nunaannut atuutilersinneqartumi, immikkoortoq 17 naapertorlugu suliarineqarsimasoq aallaavigisavaa, tamatumunngali pituttugaanani.

*Imm. 4.* Atorunnaarsitsinissamik atortussianik atorunnarsitsinissamilu iliuutsinik allanik atuinermi Finansiel Stabilitetip qaqugukulluunniit qularnaarsimassavai

1. annaasat akiliisinnaajunnarnermik aaqqissuussineq malillugu suliarineqassapput, tak. § 13 aamma akiliisinnaajunnaarneq pillugu inatsimmi, kunngip peqqussutaatigut Kalaallit Nunaannut atuutilersinneqartumi immikkoortoq 10,

2) akiligassalik kinaluunniit, akiligassallip ilanngussimasinnaasaanit annertunerusumik pitinneqassanngilaq, suliffiik imaluunniit immikkoortoq akiliisinnaajunnaartutut suliarineqarpat, tak. § 49,

3) akiligassallit immikkoortuni assigiimmik inissisimasut assigiimmik pineqassapput, inatsikkut tamatumuuna allaasumik aalajangersagaqanngippat,

4) suliffimmi imaluunniit immikkoortumi siulersuisut pisortallu aallaavittut taarserneqassapput aamma

5) aallaaqqaasiissutit matuneqarsimasut tamakkiisumik illersugaapput, tak. aallaqqaasiisarnermi aningaasalersuisarnermilu qularnaveeqqusiisarnermik aaqqissuineq, kunngip peqqussutaatigut Kalaallit Nunaannut atuutilersitaasimasoq.

*Imm. 5.* Finansiel Stabilitet aalajangerpat atorunnaarsitsinermi atortussiat imalunniit atorunnarsitsinermi aaqqissuussinerit atorniarlugit taakkulu kinguneqassappata akiligassallit annaasaqassasut, imaluunniit pisassarisaat allanngortinneqassasut, Finansiel Stabilitetip piginneqataassutsinik pigisalinnut piginnaatitaaneq § 44-miitoq atortissavaa pigisatigullu atortussiat nalikillillugit imaluunniit allanngortillugit atorunnaarsitsinermik aaqqissuinerup atortinnera sioqqutilaarlugu peqatigitilluguluunniit.

*Imm. 6.*  Erhvervs- og vækstministerip suliffinnut imaluunniit immikkoortunut aaqqissuinermi pingaarutilinnut atorunnaarsitsinermi atortussianik toqqaaneq aalajangiivigissava, tak. imm. 1.

*Akiliisinnaajunnaarnermik inatsisitigut immikkut malittarisassat*

**§ 13.** Suliffik akiliisinnaajunnaarpat akiliisinnaajunnaarneq pillugu inatsimmi, kunngip peqqussutaatigut Kalaallit Nunaannut atuutilersinneqartumi, § 96 naapertorlugu akitsuusiinikkut akileraarutit kingornatigut Garantiformuen-imit piumasaqaat aallarniuteqarnermi aningaasalersuinermut qularnaveeqqusiisarnermik inatsit, kunngip peqqussutaatigut Kalaallit Nunaannut atuutilersinneqartoq, naapertorlugu aallaqqaasiuteqarsimasut matussuserneqarnissaat ingerlannaartumik akilerneqassapput.  
 *Imm. 2.* Imm. 1 naapertorlugu piumasaqaatit kingornagut aamma akilisinnaajunnarnermik inatsimmi, kunngip peqqussutaatigut Kalaallit Nunaannut atuutilersinneqartumi, § 97 naapertorlugu inuit, ingerlatsiveeqqat aamma suliffeqarfiit mikisut anngajaallu aallarniuteqarnermi aningaaalersuinermillu inatsimmi, kunngip peqqussutaatigut Kalaallit Nunaannut atuutilersinneqartumi, §§ 9 aamma 10-mi aningaasat annertusisinnerisigut Garantiformuenimit matussuerneqartussaanngitsut aallarniutaat akilerneqassapput.

**§ 14.** Suliffinnik immikkoortunillu akiliisinnaajunnaartitsniarluni imaluunniit allatut ilusiliiniarluni suliaqarnermik noqqaanermi pigisanik agguaassisarnermik eqqartuussiviup Finansiel Stabilitet aamma Finanstilsynet ilisimatissavaat. Pigisanik agguaassiarnermik eqqartuussiviup akiliisinnajunnaarneq imaluunnit allatut ilusiliinermik sulineq aalajangiivigisinnaavaa, imaassimappat Finansiel Stabilitetip ilisimatinneqarnermiit ullut 7-t iluanni nalunaarsimagaa, Finansiel Stabilitetip suliffimmik imalunniit immikkoortumik atorunnaarsitsinissamik iliuutsit aaqqissuiffigisagai.

*Imm. 2.* Finansiel Stabilitetip atorunnaarsitsinissamik iliuutsit aallartisareerpagit, imaluunniit Finansiel Stabilitetip nalilersimappagu atorunnaarsitsinissamut suliffimmut imaluunniit immikkoortumut piumasaqaatit, tak. § 4, naammassineqarsimasut, suliffimmut imaluunniit immikkoortumut akiliisinnaajunnaarnermik imaluunniit allatut ilusiliinermik sulineq aallartinneqarsinnaanngilaq Financiel Stabilitet akuersisimatinnagu.

*Imm. 3.* Ullup Finansiel Stabilitetip suliffimmik imaluunniit immikoortumik, atorunnaarsitsinissamik piumasaqaatinik § 4 naapertorlugu naammassinnittumik atorunnaarsitsinissamik aaqqissuussinissamik aallartitsinissamik aalajangerfia, tak. § 12, aalajangersinnaavaa ulloq killiliussaq akiliisinnaajunnaarnermik inatsimmi, kunngip peqqussutaatigut Kalaallit Nunaannut § 1 naapertorlugu atuutilersinneqartumi, § 1 naapertorlugu, imaassimappat pigisanik agguaassiarnermik eqqartuussiviup qaammatit pingasut qaangiutsinnagit allatut ilusiliinissamik imaluunnit akiliisinnaajunnaarnermik imaluunniit nammineq suliniarnikkut allatut ilusilersuinermik aallartitsinikkut akiliisinnaajunnaarnermilluuniit peqqussut nalunaarutigalugu.

*Atorunnaarsitsinermi nakkutiginninneq*

**§ 15.** Atorunnaarsitsinermi aaqqissukkat aalajangiivigniarlugit naammassiniarlugillu Finansiel Stabilitet suliffimmik imaluunnit immikkoortumik nakkutiginninnermik suliaqarsinnaavoq atorunnaalersumik piginnaatitaaffiit, pigisanik piginittunut siulersuisunullu tutsinneqarsimasut tigullugit, aamma suliffiup imaluunniit immikkoortup suliaqarfii kiffartuussissutaalu isumagalugit kiisalu pigisat nalillit illuutillu suliffiup imaluunniit immikkoortumit pigineqartut ingerlallugit tunillugillu.

*Imm. 2.* Finansiel Stabilitet nakkutiginnissinnaavoq, tak. imm. 1, toqqaannartumik toqqaananngitsumilluunniit inuk toqqagaq ataaseq arlallilluunnit aqqutigalugit, tak. § 16.

*Imm. 3.* Erhverrvs- og vækstministerip nakkutiginninninnermik imm. 1 aamma 2 naapertorlugit atortitsinermut malittarisassat erseqqinnerusut aalajangersarsinnaavai, tassunga ilagitillugit nakkutiginninnermik tigusinerup nalunaarnera aamma siulersuisuusimasunut pigisanillu piginnittunut pissuseqarnissaq.

**§ 16.**  Finansiel Stabilitetip toqqarsinnaavaa pisortaq suliffimmik imaluunniit immikoortumik atorunnaartussamik tigusinissamik akisussaasussaq. Pisortaq piginnaatinneqassaaq piginnaatitsissummik suliffimmi imaluunnit immikoortumi pigisanik piginnittunut siulersuisunullu atuutsinneqarsimasunik tamanik, aamma saniatigut aallartisassallugit atorunnarsitsinermik aaqqissuinerit Finansiel Stabilitetip pisariaqartutut naliligaanik. Finansiel Stabilitetip toqqaaneq tamanut nalunaarutigissavaa.

*Imm. 2.* Pisortaq pisariaqartunik piginnaaneqartuusariaqarpoq aamma naammattumik ilisimasaqarnikkut suliassaq imm. 1 malillugu ingerlassinnaassallugu. Pisortaq ikiortimik sulisoqarsinnaavoq.

*Imm. 3.*  Pisortap piginnaatitaanini atortissavai Finansiel Stabilitetip ilitsersuineratigut nakkutigineratigullu. Pisortaq Finansiel Stabilitetimut nalunaaruteqartassaaq suliffiup imaluunniit immikkoortup aningaasaqarnikkut aningaasanillu atuinikkut inissisimaneri pillugit aamma iliuutsinik pisortap naammassisimasaanik suliassamut tunngasuni. Nalunaaruteqartarneq pisassaaq ingerlaavartumik aamma pisortap piginnaatitaanerata aallartinneraniit naaneranut, aamma Finansiel Stabilitetip noqqaassuteqarneratigut.

*Imm. 4.* Pisortaq toqqarneqartassaaq piffissamut killilimmut ukiumut ataatsimut. Piffissaq killilik taanna qaqutiguinnaq nutarterneqarsinnaavoq, immaassimappat Finansiel Stabilitetip aalajangeraa suliffik imaluunnit immikkoortoq suli atorunnaanngitsoq, aamma atorunnaarsitsinermik siunertat suliarigaanni naleqqunnerpaatut isigineqartoq, tak § 5.

*Imm. 5.* Finansiel Stabilitet pisortaq mianersuaannerarlugu aalajangersinnaavoq.

*Imm. 6.* Erhvervs- og vækstminiterip pisortamik toqqaanermi malittarisassanik erseqqinnerusumik, taassuma suliassanik aamma tamakkunani nalunaarsuinermut tamanullu nalunaaruteqarnermut tunngasuni aalajangersaasinnaavoq.

*Pigisatut atortussianik naleqquttunik appartitsineq aamma nuussineq*

**§ 17.** Finansiel Stabilitetip suliffimmi imaluunniit immikkoortumi pigisatut atortussiat appartissinnaavai imaluunniit nuussinnaallugit pigisatut atortussiatut qitiusutut, atorunnarsitsinissamik piumasaqaatit naammassineqarsimappata. tak. § 4.

*Imm. 2.* Pigisatut atortussianik naleqquttunik appaasinnaanermik nuussisinnaanermillu imm. 1 malillugu piginnaatitaaneq atortinneqarsinnaavoq tamanut attuumassuteqanngitsumik imaluunniit atorunnaarsitsinermi aaqqissukkanut allanut kattugullugu.

*Imm. 3.* Pigisatut atortussianik naleqquttunik appaaneq imaluunniit nuussineq ingerlanneqassaaq suliffiup imaluunniit immikkoortup pigisaasa nalillit akiligassaasalu immikkoortoq 3 naapertorlugu nalingisa nalilernerat tunngavigalugu.

*Imm. 4.* Pigisatut atortussiat imm. 1 malillugu apparnerisa nuunnerisalu tulleriinnerat pissaaq suliffiup imaluunniit immikoortup akiliisinnaajunnaartutut suliarinerata tullleriissinnera pissuseqatigalugu.

**§ 18.** Pigisatut atortussiat naleqquttumik taarsigassarsiat atsiorneqarnerminni angissusiata § 17 malillugu appartinnerani appaaneq piujuartussaavoq, aamma suliffimmit imaluunnit immikkoortumi atorunnaalersumit pigisatut atortussianik naleqquttunik piginnittunut akiliummut taartinik akiliisoqassanngilaq, pinngikkaanni piginnittut pineqartut pisinnaatitaaratarsinnaasut inaarutaasumik § 7, imm. 3 malillugu nalinik aalajangersaanerup kingorna.

*Imm. 2.* Finansiel Stabilitetip piumasarisinnaavaa, suliffiup imaluunniit immikkoortup pigisatut atortussiatut qitiusut naleqquttut pigisatut atortussiani qitiusunik piginittunut akiliutigisassangortikkai. Pigisatut atortussiat naleqquttut taamaallaat pigisatut atortussiatut qitiusutut nuunneqarsinnaapput, piumasaqaatit makku naammassineqarsimappata:

1) Pigisatut atortuassiatut qitiusutut suliffimmit immikkoortumilluunniit pineqartumit imaluunniit Finansiel Stabilitetip akuersinera malillugu suliffimmit suliffiup imaluunniit immikkoortup piginnittuanit akuerineqarnikkut akiliutigineqarsinnaapput.

2) Pigisatut atortussiatut qitiusut taakku akliiutigisassanngussapput naalagaaffimmit aallaqqaasiutitut akiliut sioqqullugu, tak. § 51.

3) Pigisatut atortussiatut qitiusut taakku tunniunneqassapput nuunneqassallutillu pinasuartumik nuussinermut piginnaatitsissutip atorneratigut.

4) Nuussinermi akiligassap qaffasissusia, aalajangiisuusup pigisatut atortussiat qitiusut amerlassusiannik, pigisatut atortussianut naleqquttunut tamanut naleqqiullugit tunniunneqartussat, § 45-mi piumasaqaatit naammassissavai.

*Suliffinnik tunisineq*

**§ 19.** Finansiel Stabilitetip pisisumut, ikaarsarnermi suliffiunngitsumut, nuussinnaavai uku tamaasa ilaannaaluunniit

1. pigisaqarnikkut atortussiat suliffimmut imaluunniit immikkoortumut atorunnaalersumut tunniunneqarsimasut imaluunniit

2) suliffimmi imaluunniit immikoortumi atorunnaalersumi pigisat nalillit, pisinnaatitaaffiit imaluunnit pisusaaffiit.

*Imm. 2.* Pigisaqanermi atortussiat imm. 1, nr. 1 malillugu nuunnerini, akiliut tussaaq pgisaqanermi atortussianik piginittunut. Suliffimmit imaluunniit immikoortumit atorunnaalersumit pigisanik nalilinnik, pisinnaatitaaffinnik imalunniit pisusaaaffinnik tamanik ilaannaannilluniit nuussinermi akiliut suliffimmut imaluunnit immikkoortumut atorunnaalersumut tussaaq, tak. imm. 1, nr. 2.

*Imm. 3.* Imm. 1 malillugu tunniussineq pisinnaavoq suliffimmi imaluunnit immikkoortumi atorunnalersumi pigisanik piginnittunit imaluunnit inummit isumaqatigiissuteqartumit avataaneersumit akuersissummik peqarnani, taamaattoq tak. § 20. Pisisoq isigineqassaaq suliffimmik imaluunniit immikoortumik atorunnalersumik taassumaluunnit ilaannik tiguneqartunik ingerlatitseqqittutut ingerlaqqissinnaallunilu pisinnaatitaaffiit ataasiakkaat tamaasa suliffiup imaluunnit immikoortup atortitai pigisat nalillit, pisinnaatitaaffiit imaluunnit pisussaaffiit.

*Imm. 4.* Imm. 1 malillugu nuussineq pissaaq niuernikkut aalajangersaanikkut pisorpiami pissutsit pingaartillugit. Finansiel Stabilitetip tamanna qaangiinnarsinnaavaa imaassimappat niuernikkut ingerlaneq, tassunga ilagitillugu aammasumik akuutitsisumillu ingerlatsinerup pingarutilitsigut atorunnaarsitsinermi siunertat ilaat ataaseq arlallilluunniit sakkukillisikkaa, tak. § 5.

*Imm. 5.* Finansiel Stabilitetip pisisup akuersineratigut imm. 1 malillugu nuussineq tamakkiisumik ilaannakortumillunnit utertissinnaavaa. Finansial Stabilitetip utertissavai piginittutut atortussiat aallaqqaammut piginnittunut aamma suliffimmut imaluunnit immikoortumut atorunnaartumut pigisat nalillit, pisinnaatitaaffiit imaluunniit pisusaaffiit. Aallaqqaammut piginnittut aamma suliffiup imaluunniit immikkoortoq atorunnaalersup pisussaaffigaat tamakku utertissallugit.

*Imm. 6.*  Pigisatigut atortussianik piginnittut suliffimmullu imaluunniit immikkoortumut atorunnaalersumut akiligassallit aamma inuit allat pigisaat nalillit, pisinnaatitaaffii imaaluunit pisussaaffii nuunneqartussaanngitsut pisinnaatitaaffeqanngillat attuumassuteqaratilluunniit pigisanut nalilinnut, pisinnaatitaaffinnut imaluunnit pisussaaffinnut.

**§ 20.** Suliffimmiit imalunniit immikkoortumiit atorunnaartumit taassumaluunniit pigisaani nalilinnik, pisinnaatitaaffinnik imaluunniit suliffimmi imaluunniit immikkoortumi atorunnaalersumi pigisatut atortussianik pisisup taanna imaluunniit Finanstilsynet-imit akuersissutit pisariallit pissavai ingerlatsivimmi pissarsiamini sulianik ingerlatsisinnaaniarluni.

*Imm. 2.* Finanstilsynet-ip aningaasalersuinermi ingerlatsinermik inatsimmi, kunngip peqqussutaatigut Kalaallit Nunaannut atuutilersinneqartumi, § 61, nuussineq pitinnagu naliliineq, tak. § 19, naammassisinnaanngippagu, nuussineq nammasineqarsinnaavoq, kisianni taasisinnaanermik pisinnaatitaaffiit taamaallaat naammassineqarsinnaapput Financiel Stabilitetimit, akuersinerup pinissaata tungaanut. Finansiel Stabilitet taasisinnaasutut pisinnaatitaaffimmik taassuminnga naammassinnissalluni.

*Imm. 3.* aningaasaliinermik ingerlatsinermik inatsimmi, kunngip peqqussutaatigut Kalaallit Nunaannut atuutilersinneqartumi, § 61 naapertorlugu qinnuteqaat Finansiel Stabilitetip itigartippagu Finansiel Stabilitetip alajangersassavaa pisup piginnittutut atortussianik tunisinissamut piffissaq killigititaq. Taasisnnaanermik pisinnaatitaaffiit attuumassutillit taamaallaat Finansiel Stabilitetimit naammassineqarsinnaapput, tunisineq naammassitserlugu.

*Ikaarsaarfittut suliffik*

**§ 21.** Finansiel Stabilitetip ikaarsaarfittut suliffimut makku tamakiisumik ilaannakortumilluunniit nuusinnaavai

1. piginitttutut atortussiat suliffimmit imaluunniit immikkoortumit atorunnaalersumiit atsiorneqarsimasut imaluunniit

2) suliffimmi imaluunniit immikkoortumi atorunnalersumi pigisat nalillit, pisinnaatitaaffiit imalunit pisussaaffiit.

*Imm. 2.* Ikaarsaafittut suliffik pilersinneqassaaq siunertaralugu imm. 1-imi nunneqartut tigusinnaassallugit ingerlassinnaassallugillu. Ikaarsaarffitut suliffik nalilinnik pigisaqassaaq suliffimmi imaluunniit immikoortumi atorunnaalersumi pigisani atortussianik appaanikkut imaluuniit nuussinikkut, tak. § 17, bail-in-imik atuinikkut, tak. § 24, imaluunniit Afviklingsfomuen-imit aningaasaliinikkut, tak. § 59. Ikaarsaarfittut suliffik Finanstilsynet-imit naammattumik akuersissuteqassaaq aningaasaliisarnermik ingerlatsinermi inatsit, kunngip peqqussutaatigut Kalaallit Nunaannut atuutilersinneqartoq, malillugu ingerlatsivittut suliniutini ingerlassinnaassallugit.

*Imm. 3.* Imm. 1 malillugu nuussineq pisinnaavoq suliffimmi imaluunniit immikkoortumi atorunnalersumi imaluunniit taakku avatanniittoq pigisanik piginnittut akuersiseqqaartinnagit, taamaattoq tak. imm. 2-mi imm. 3. Ikaarsaarfittut suliffik isigineqassaaq suliffimmik imaluunniit imikkoortumik atorunnaalersumik taamatumaluunniit ilaanik tiguneqarsimasunik ingerlatitseqqiffittut suliffiup imaluunniit immikkoortup pigisat nalillit, pisinnaatitaaffiit imaluunniit pisussaaffiit nunneqartut tamarmik atortinnerini ingerlaqqissinaasutut.

*Imm. 4.* Pisussaaffiit tamarmik katillutik nalingata, imm. 1 malillugu nunneqartup, qaangersimassanngilaa pisinnaatitaaffiit pigisallu nalingisa nunneqartut katillutik nalingat. Akiliut ikaarsaanermi suliffimmit akilerneqartussaq nuussinermi nakkassaaq pigisatigut atortussianik piginnittut aamma suliffiup imaluunniit immikkoortup atorunnalersup pigisaanut nalilinnut, pisinnaatitaaffiinut imaluunniit pisussaaffiinut. Imm. 1 malillugu naliliineq aammalu imm. 2 malillugu akiliuteqarsinnaaneq aalajangersarneqartassapput immikkoortoq 3-mi naliliinermut tunngatillugu.

*Imm. 5.* Finansiel Stabilitetip Afviklingsformuen aqqutigalugu ikaarsaarnermi suliffimmut tunniussinnaavaa akiliisinnaanermut killissaq, tamaalilluni suliffiup taassuma suliffimmi imaluunniit immikoortumi pigisanik nalilinnik aamma pisinnaatitaaffinnik nuussineq akilersinnaassammagu naammassillugulu aningaasaliisarnermik inatsimmi, kunngip peqqussutaatigut Kalaallit Nunaannut atuutilersinneqartumi, akiliiisinnasssuseqarnermik piumasaqaat.

*Imm. 6.* Finansiel Stabilitetip imm. 1 malillugu nuussineq tamaat taassumaluunniit ilaa utertissinnaavaa, tamanna nuussinermi nalunaarneqarsimappat imaluunniit nuutap nuussinermut piumasaqaatit naammassisimanngippagit. Aallaqqaataanit piginittut aamma suliffik imaluunniit immikkoortoq atorunnalersut pisussaapput utertitaq taanna tigussallugu.

*Imm. 7.* Piginninnermut atortussianik piginnittut suliffimmillu imaluunniit immikkoortortami atorunnalersumi allanilu avataniittuni akiligassaqarfiit, pigisat nalillit, pisinnaatitaaffii imaluunnit pisussaaffii nuunneqarsinnaanngitsut, pisinnaatitaaffeqanngillat attuumassuteqaratillu pgisanut nalilinnut, pisinnatitaaffinnut imaluunniit pisussaaffinnut nuunneqartunut.

**§ 22.** Ikaarsarnermi suliffik ingerlanneqassaaq siunertaralugu ingerlatanut ajornartoortunut attaveqarneq ataavartissallugu aamma suliffiit imaluunniit immikkoortut nuunneqartut, pigisat nalillit, pisinnaatitaaffiit imaluunniit pisussaaffiit pisisussamut ataatsimut arlalinnullunniit tunissallugit, piumasaqaatit eqqaaneqartut atuuppata, aamma imm. 3-mi aamma 4.-mi, tak. imm. 1, killiliussaq nallertinnagu, Finansiel Stabilitetimit ammasumik tamanilu malinnaaffigineqartumik tuniniaanikkut. Tunisineq pissaaq niuernermi piumasaqaatit naapertorlugit pisut ilisimallugit.

*Imm. 2.* Ikaarsaarnermi suliffik ikaarsarnermi suliffiujuunnaassaaq, imaalinerni

1. ikaarsarnerni suliffiup § 2, nr. 6-imi piumasaqaatit naammassisinnaajunnaarpagit

2) pigisat nalillit, pisinnaatitaaffiit aamma pisussaaffiit ikaarsaarnermi suliffimmiittut allamut avataaniittumi tarmarmik pingaarnersaalluunniit tunineqarpata

3) imm. 3-mi 4-millunniit killiliussat qaangiuppata imaluunniit

4) ikaarsaarnermi suliffimmi pigisat nalillit atorunnarsinneqarpata taassumalu pisussaaffii tamakkisumik eqqortinneqarpata.

*Imm. 3.* Finansiel Stabilitetip ikaarsaarnermi suliffiup ingerlatinnerata pilertornerpaamik kingusinnerpaamillu § 21, imm. 1 naapertorlugu nuussineq kingulleq pereerpat unitsissavaa.

*Imm. 4.* Financiel Stabilitetip imm. 3-mi killiliussaq piffissamut kililikkamut ataatsimut arlalinnulluunniit ukioq ataaseq angullugu sivitsorsinnaavaa, imaassimappat taamaaliorneq atorunnaarsitsinermik siuarsaasoq, tak. imm. 2, nr. 1, 2 aamma 4, imaluunniit aningaasatigut tunniussassat pingaarutillit ingerlateqqinissaat qularnaarniarlugu pisariaqartoq.

*Imm. 5.* Ikaarsaarnermi suliffik imm. 2, nr. 2 imalunniit 3 naaperorlugu unippat, ikaarsaarnermi suliffik unitsinneqassaaq imaluunnit akiliisinnajunnaartutut suliarineqassaaq pissutsit apeqqutaatillugit.

*Imm. 6.* Ikaarsarnermi suliffiup ingerlannerani iluanaarutaasinnaasut imm. 5 naapertorlugu nakkassapput ikaarsarnermi suliffimmi pigisanik nalilinnik piginnittunut, taamaattoq tak. § 29.

*Pigisat nalillit immikkoortinneri*

**§ 23.** Financiel Stabilitetip pigisanik nalilinnik, pisinnaatitaaffinnik imaluunnit pisussaaffinnik ataatsimoortut suliffimmi imaluunniit immkkoortumi atorunnaalersumiit imalunniit ikaarsaarnermi suliffimmit, tak. § 21, ataatsimoortunik aqutsinermi ingerlatsivimmut, imaappat

1) pigisanut nalilinnut, pisinnaatitaaffinnut imaluunniit pisussaaffinnut niuernermi inissisimaneq imaappat, pitsaanngitsumik kinguneqarsinnaalluni aningaasatigut niuernermi niuerfimmi ataatsimi arlalinnillunniit, taakku akiliisinnaajunnarnikkut unitsinneqarpata,

2) nuussineq pisariaqarpoq qularnaarniarlugu suliffik imaluunniit immikkoortoq atorunnaalersoq imaluunniit ikaarsaarnermi suliffik eqqortumik ingerlappat, imalunniit

3) nuussineq pisariaqarpat atorunnaarsitsinermi pissarsiassat annertusisinniarlugit.

*Imm. 2.* Imm. 1 malillugu nuussineq pisinnaavoq suliffimmi imaluunniit immikkoortumi atorunnalersumi pigisanik piginnittunit imaluunniit avataanittumit allamit akuersissummik peqqaarnani.

*Imm. 3.* Ataatsimoorlugit ingerlatanik ingerlatsivik suliffimmit imaluunniit immikkoortumit atorunnaalersumit pigisatut atortussianik naleqquttunik akitigut appaanikkut imaluunnit nuussinikkut aningaasalersorneqarsinnaavoq, tak. § 17, bail-in-imik atuinermi, tak. § 24, imaluunniit Afviklingsformuen-imit aningaasaliineq aqqutigalugu, tak. § 59.

*Imm. 4.* Finansiel Stabilitetip Afviklingsformuen aqqutigalugu ataatsimoortillugit ingerlatanik ingerlatsivik akiliisinnaanermut killigititanik tunisinnaavaa, taamalilluni ingerlatsiviup suliffimmit imaluunniit immikoortumit atorunnalersumit pigisanik nalilinnik pisinnaatitaaffinnik imaluunniit ikaarsarnermi suliffimmit nuussineq aningaasalersinnaalersillugu.

*Imm. 5.* Suliffimmik imaluunniit immikkoortumik atorunnaalersumik imm. 1 malillugu nuussineq pissaaq akiliutikkut, ataatsimoorlugit ingerlatanik ingerlatsivimmit suliffimmut imaluunniit immikkoortumut atorunnaalersumut imaluunniit avataaniittumut allamut akiliinikkut. Akiliut akilerneqarsinnaavoq akiitsut ataatsimoorlugit ingerlatanik ingerlatsivimmit atuutsitamit. Akiliutigisaq nalimik ammut qaangiinerusinnaavoq. Finansiel Stabilitetip akiliut aalajangersassavaa immikoortoq 3-mi nalinik aalajangersaaneq tunulequtaralugu.

*Imm. 6.* Finansiel Stabilitetip imm. 1 malillugu nuussinneq arleriarluni ingerlassinnaavaa.

*Imm. 7.* Finansiel Stabilitetip imm. 1 malillugu tamarmiusunik imaluunniit ilaannakortumik nuussinerit utertissinnaavai, tamanna nuussinermi nalunaarneqarsimappat, imaluunniit nuutaq nuussinermut piumasaqaatinut naapertuutinngippat, tak. imm. 1. Suliffik imaluunniit immikkoortoq atorunnaalersoq imaluunniit ikaarsaarnermi suliffik pisussaatitaapput pigisat nalillit, pisinnatitaaffiit imaluunniit pisussaaffiit tamakku utertissallugit.

*Imm. 8.* Suliffimmi imaluunniit immikoortumi atorunnalersumi allanilu peqataasuni piginnittuunermi atortussianik piginnittut aamma akiligassaqarfiit, pigisaat nalillit, pisinnaatitaaffii imalunniit pisussaaffii nuunneqanngitsut, pigisanut nlilinnut, pisinnaatitaaffinnut imaluunniit pisussaaffinnut nunneqartunut pisinnaatitaaffeqarlutillu attumassuteqanngillat.

*Bail-in*

**§ 24.** Financiel Stabilitetip bail-in annaasakillisaanermut aningaasaleeqqinnissamullu atorsinnaavaa suliffeqarfimmut imaluunniit immikkoortortamut atorunnaalersumut, imaluunniit naleqassutsinik nuussinernut, imaluunniit pisussaaffinnut nalikillisaanernut, nuunneqartussanut §§ 19, 21, imaluunniit 23 malillugu.  
 *Imm. 2.* Bail-in taamaallaat aningaasaleeqqinnermut atorneqarsinnaavoq, tak. imm. 1, ilimagikannerneqarsinnaappat suliffimmik imalunniit immikkoortumik pineqartumik allatut ilusiliisoqarsinnaasoq atorunnarsitsinissami siunertaq naleqquttoq naammassillugu siunissami ungasinnerusumik ataavarsinnaaneq anguniarlugu. Tassunga ilagitinneqarsinnaallutik suliniutit allatut ilusiliinissamut, pilersaarummut naapertuuttutut naammassineqarpata, tak. § 28.

*Imm. 3.* Finansiel Stabilitetip bail-in naammassissavaa immikkoortoq 3-mi nalinik aalajangersaaneq naapertorlugu tunngavilikkamik.

*Imm. 4.* Bail-in, tak. imm. 1-3 aamma §§ 25-28, realkreditimik suliffiup allatut ilusilerneranut aamma atorunnarsinneranut atorneqarsinnaanngilaq.

**§25.** Bail-ini atorneqarsinnaavoq suliffiup imaluunniit immikkoortup pineqartup pisussaaffiinut kingusissukkut inissitaanngitsunut aamma akiligassatut pisussaffinnut kingusinnerusukut inissitaasunut, §§ 17 aamma 18 naapertorlugu nalikillisinneqanngitsunut imaluunniit nuunneqanngitsunut, pissallunilu akiliisinnaajunnaarnermik aaqqissuussineq naapertorlugu, tak. Akiliisinnaajunnaarneq pillugu inatsimmi, kunngip peqqussutaatigut Kalaallit Nunaannut atuutilersinneqartumi, § 13 aamma immikkoortoq 10, taamaattoq tak. imm. 3 aamma 4.

*Imm. 2.* Bail-ini pitinnagu pisussaaffiit kingusinnerusukkut inissitaasimanngitsut, akiligassat nooreerneqarsimanngitsut, nuunneqassapput imaluunniit nalikillisinneqassapput, pissutsit makku imarisimagunikkit:

1. Atortuassiani taarsigassarsiat atsiorneqarnerminni angissusiat apparneqassaaq pisimasumi suliffiup imaluunnit immikkoortup aningaasaqarnikkut inissisimaffiannut, akiliisinnaassuseqarneranut imaluunniit pigisatigut tunngavianut.

2) Atortussiat pigisanut atortussianut nuunneqassapput, pisimasoq nr. 1-imi eqqaaneqartoq pisimappat.

*Imm. 3.* Bail-in-imik naammassisitsisoqarsinnaanngilaq pisussaaffinnut makkununnga:

1. Aallarniutit matussusikkat.

2) Pisussaaffiit isumannaatsut.

3) Pisussaaffik pilersoq kingunerusumik sunaluunniit suliffiup imaluunniit immikkoortup pisisup pigisaanik nalilinnik imaluunniit aningaasaataanik, tassunga ilagitillugu pisisut pigisaat nalillit imaluunniit aningaasat UCITS-imit taannaluunnit sinnerlugu inissinneqarsimasut piumasaqaatigalugu pisisoq allatut ilusiliinermi imaluunnit akiliisinnajunnaartutut suliarineqarnermini illersugaasssasoq.

4) Pisussaaffik sunaluunniit pilersimasoq suliffiup imaluunniit immikkoortup (tatigisatut) aamma inuup allap (sallinngortitaasup) akornanni tatigisatut pissuseqatigiinnerata kinguneranik, piumasaralugu taamatut sallinngortitaasoq akiliisinnaassuseqannginneq imaluunniit saqitsaannermik eqqartuussivimmi illersugaassasoq.

5) Pisussaaffiit suliffinnut aallaqqaammut atuuffissaqartut ullut 7 inorlugit, imaassimangippat taakku piginneqatigiiffimmut ilaasut.

6) Pisussaaffiit sinnerusumik ullut 7 inorlugit aaqqissukkanut nalunaarsimasunut attuuffissaqartut, pappiaranik nalilinnik il.il. niuerneq pillugu inatsimmi, kunngip peqqussutaatigut Kalaallit Nunaannut atuutilersinneqartumi § 57 a, imaluunniit aaqqissukkanik taama ittunik taakkualuunniit peqataannik ingerlatsisut, kingunerusumik aaqqissukkamut taama ittumut peqataanermik kingunerusut.

7) Pisussaaffik ukununnga

1. suleqat akissarsiatigfut pisassaqarnerup kinguneranik, soraarnerussutisiassanik tunniusssinertigut imaluunniit aalajaangersimasumik taarsiissut ilanngunagit akissarsiat ilaat allanngorartut navianaertumik pingaarutilimmik sulisunut aamma ilanngunnagit akissarsiat allangorartortaat ataatsimut isumaqatigiissutitigut nalimmassagaanngitsut

b) niuernermut tunngasuni imaluunniit niueqateqarnermi nioqqutinik kiffartuussissutinillunnit tunisisarnikkut, ulluinnarni ingerlatsinermut suliffiup imaluunniit immikkoortup ingerlataanut, tassunga ilagitilugit it-kkut kiffartuussissutit, pilersuinerit attartornerilu aamma ininik aserfallatsaaliuinermi pingaarutilittut akiligassaqarfik

c) akileraartarnermi isumagininnermilu isumannaatsuunermi oqartussaasut, pisussaaffiit taakku akiliisinnaajunnaarnermik aaqqissuineq malillugu salliutitassaasut, tak. akiliisinnaajunnaarneq pillugu inatsimmi, kunngip peqqussutaatigut Kalaallit Nunaannut atuutilersinneqartumi, § 13 aamma immikkoortoq 10, imaluunniit, tamanna naapertuuppat nunap allap tamanut atuuttumik akilisinnaannginnermi eqqartuussivia,

d) Garantiformuen ilaliussat atuukkunnaartut aallarniutit aamma aningaasaliisarnermik aaqqissuinermik inatsit, kunngip peqqussutaatigut atuutilersinneqartoq, malillugu, aamma

e) Afviklingsformueni immikkoortoq 11 naapertorlugu ilaliussat atuukkunnartut kingunerinik.

*Imm. 4.* Finansiel Stabilitet pisuni immikkut ittuni taamakkiisumik ilaannakortumilluunniit bail-in-imik ingerlatsisinnaavoq pisussaaffiit kinguartinneqarsimanngitsuni arlaanni imaluunniit taassuma immikkoortortaani.

*Imm. 5.*  Erhvervs- og vækstministerip malittarisassat erseqqinnerusut aalajangersarsinnavai pisuni suni imm. 4 malillugu ilaatitsinngitsoqarsinnaanersoq.

**§ 26.**  Finansiel Stabiliteti pisussaaffimmik imaluunniit taassuma immikkoortortaanik § 25, imm. 4 malillugu tamakkiisumik ilaannakortumillunniit ilaatitsinngippat tunniussisoqarsinnaavoq Afviklingsformuen aqqutigalugu

1. annaasaasinnaasut akiligassat appartinneqarsinnaasut ilannguneqarsimanngitsut matussuserlugit, aamma ilanngaatissat ilanngaatigereernerini suliffiup imaluunniit immikkoortup nungulluni atorunnaartussap nalinga pilerseqqillugu imaluunniit

2) suliffimmi imaluunniit immikkoortumi atorunnaalersumi pigisatut atortussiat imaluunniit nalilittut pigisat pisiaralugit suliffiup imaluunniit immikkoortup aningaasaliissutinut tunngavia pilerseqqinniarlugu

*Imm. 2.* Afviklingsformuenimit tapersiissutit, tak. imm. 1, piumasaqaatitaraat

1. akiligassat tamarmiusut ikinnerpaamik 8 pct.-ii nalinik aalajangersaaneq naammassisaq naapertorlugu, tak. immikkoortoq 3, piffissami atorunnarsitsinermik atulersitsinermi appartinneqarsimasoq imaluunniit nunneqarsimasoq aamma

2) Afviklingsformuenimit tapersiissutit akiligassat tamarmiusut piffissami nalinik aalajangersaaneq naammassisaq naapertorlugu atorunnaarsitsinermik atulersitsinermi uuttorneqarnerani 5 pct. qaangersimassanngikkaat, tak. immikkoortoq 3.

*Imm. 3.*  Finansiel Stabilitet pisuni immikkut ittuni misiliisinnaavoq aningaasaleeqqinnissamik aqqutissiuiniarluni, imm. 2, nr. 2-mi tapersiinermut killigititaq anguneqarsimappat, aamma pisussaaffiit siulliutitaanngitsut isumannaallisagaanngitsut, akilikkat pisussaaffiillu § 25, imm. 3 aamma 4-mi ilagitinneqartut pinnagit, appartinneqarpata imaluunniit tamakkiisumik nunneqarpata.

*Imm. 4.* Suliffiup imaluunniit imikoortup pisussaafii appartinneqarsinnasut imaluunniit nunneqarsinnaasut bail-in-ikkut nunneqarpata, tak. § 25, appartinneqarpata imaluunniit nunneqarpata aamma Garantiformuen aallaqqaasiisarnermi aamma aningaasalersuinermilu qularnaveeqqusiisarneq pillugu inatsimmi, kunngip peqqussutaatigut Kalaallit Nunaannut atuutilersinneqartumi, § 2 napertorlugu taperseereerpat, Afviklilngsformuen imm. 2 malillugu tapersiisinnaavoq.

**§ 27.** Pisussaaffinnik alanit pilersuneersunik appaaneq nuussinerlu aatsaat pisinnaavoq allamit pilersut atorunnaarsinnerisigut imaluunniit atorunnaarnerisa kingorna.

*Imm. 2.* Allanit pilersoq bail-in-imi ilaatinneqarsimanngippat, tak. § 25, imm. 4, Finansiel Stabililtet pisussaanngilaq allanit pilersumik isumaqatigiissut atorunnaarsissallugu naammassissalluguluunniit.

*Imm. 3.* Allanit pilersunik isumaqatigiissut netting-imik isumaqatigiissummut ilagitinneqarsimappat, isumaqatigiissut isumaqatigiissummi piumasaqaatit naapertorlugit ilanngaatissat ilanngaatigereernerinik tunngaveqartumik naatsorsorneqassaaq.

**§ 28.** Bail-in suliffimmut imaluunniit immikkoortumut atorunnalersumut aningaasaleeqqinneq atorneqaraangat suliffiup imaluunniit immikkoortoq allatut ilusiliinermik pilersaarummik suliaqassaaq piviusunngortillugulu.

*Imm. 2.* Allatut ilusiliinermik pilersaarut imaqassaaq iliuusissanik siunertaqartunik naleqquttumik piffissanik killiliilluni suliffiup imaluunniit immikkoortup suliniutaasaluunnit ilaasa ungasinnerusoq isigalugu ataavarsinnaanerat allatut ilusilerlugu. Allatut ilusiliinermik pilersaarut minnerpaamik makkunannga pinngurnera tunngaveqassaaq:

1. Pissutsit ajornartorsiutillu kinguneqarsimasut suliffiup imaluunniit immikkoortup ajornartorsiorneranik imaluunniit ajornartorsiulerumaarneranik, aamma pissutsit tassuma ajornartoorneranut pisuusut nalilersornissaat.

2) Iliuutsinik suliffiup imaluunniit immikkoortup ungasissumut isigaluni ataavarsinnaaneranut allatut ilusiliinissamik aalajangigassat nalunaarsornissaat.

3) Iliuusissat tamakku naammassinissaannut piffissalersuinissaq.

*Imm. 3.* Bail-inimik atuinerup kingornagut kingusinnerpaamik qaammatip ataatsip qaangiunnerani siulersuisut imaluunniit inuup inuilluunniit suliffiup imaluunniit immikkoortup §§ 15 aamma 16 naapertorlugit aqunneranik tigusisimasut, aamma Finansiel Stabilitetip Finanstilsynetimut allatut ilusiliinermik pilersaarut saqqummiutissavaat. Finanstilsynet-ip killissarititaasoq qaammatit marluk angullugit sivitsorsinnaavaa.

*Imm. 4.* Finanstilsynet-ip allatut ilusiliinermik pilersaarummik tigusinermi kingorna kingusinnerpaamik qaammatip ataatsip qaangiunnerani suliffik imaluunnit immikkoortoq Finansiel Stabilitetilu nalunaarfigissavai pilersaarut akuerineqarnersoq. Pilersaaruit akuerineqarsinnaanngippat, Finanstilsynetip tamanna suliffimmik imaluunniit immikoortumut Finansiel Stabilitetimullu nalunaarutigissavaa. Allatut ilusiliinissami pilersaarut iluarsaataq akuerisassanngorlugu saqqummiunneqassaaq kingusinnerpaamik tamatuma kingorna sapaatip akunneri marluk qaangiunneranni.

*Imm. 5.* Siulersuisut imaluunniit inuk inuilluuniit suliffimmik imaluunniit immikkoortumik §§ 15 imaluunniit 16 naapertorlugit aqutsisimasut, Finansiel Stabilitetimut nalunaarusiortassaput qaammatit arfinilikkuutaarlugit allatut ilusiliinermik pilersaarutip nammassiniarnera qanoq ingerlanersoq. Finansiel Stabilitetip nalunaarusiornerit Finanstilsynetimut nassiuttassavai.

*Imm. 6.* Siulersuisut imaluunniit inuk inuilluuniit suliffimmik imaluunniit immikkoortumik §§ 15 imaluunniit 16 naapertorlugit aqutsisimasut, aqqutaani allatut ilusiliinermik pilersaarut iluarsaattassavaat, imaassimappat Finanstilsynetip paasininneratigut aamma Finanstilsynetip ungasinnerusoq isigalugu ataavaarsinnaanermik siunertaq naammassiniarlugu tusarniaareerneratigut.

*Imm. 7.* Erhvervas- og vækstministeri allatut ilusiliinermut malittarisassanik erseqqinnerusunik aalajangersaasinnaavoq, tassunga ilagitillugit pinnguutit pilersaarummut ilaatitassat, pilersaarutinik akuersinissamik ingerlatsineq aamma nalunaarutit imm. 5 naapertorlugu suliarisassarisaasa annikinnerpaaffissaat.

*Atorunnaarsitsinissamik suliniutit aningaasalersornissaat*

**§ 29.** Finansiel Stabilitetip, Afviklingsformuenip aamma aningaalersuinermik aaqqissukkat allat atorunnarsitsinissamik aaqqissuinernik atuinermi aningaasartuutit naapertuuttut aamma pisortanit patajaallisaanermi atortussiat matussusertissinnaavaat periaatsinit makkunannga ataaseq arlalilluunniit atorlugit:

1. Pisisumit suliffimmit imaluunnit immikkoortumut atorunnalersumut imaluunniit pisoqarnerani pigisani atortussianik piginnittunut akissarsiatut tunniunneqarsimasuunersut.

2) Suliffimmit imaluunniit immikkoortumit atorunnalersumit akiligassaqarfimmut siulliutitamut.

3) Ikaarsaarnermi suliffiup imaluunniit ataatsimoortillugit aqutsinermi ingerlatsiviup akiligassaqarfittut siulliutitatut ingerlannerata unitsinneratigut inernerusunit tigusassat.

Immikkoortoq 5

*Atsioqatigiissutit*

**§ 30.** Finansiel Stabilitetip atsioqatigiissitit suliffimmit imalunniit immikkoortumit atorunnaalersumit akuerineqarsimasut atorunnaarsissinaavai imaluunniit aalajangersagassat allanngortissinnaallugit, pisariaqaraangat atorunnaarsitsinermi aaqqissuussinerit naammassinissat qularnaarniarlugit. Tamatumani pisariaqarpoq atorunnaarsitsinermi tunngavigisani § 12, imm. 4 naapertorneqarpat, tassunga ilagitillugit isumaqatigiissuteqarfigisat pineqartussat imaluunniit akiligassaqarfiit annerusumik annaasaqartinnginnissaat suliffiup imalunniit imikkoortup akiliisinnaajunnaartutut suliarinerani tigusaaninngarnit, taamaattoq tak. § 31.

**§ 31.** Atorunnaarsitsinermik aaqqissuineq inatsit manna malillugu aalajangiunneqartoq namminermini tamakkiisuunissamut tunngaviunngilaq akiliisinnaannginnermulluunnit pappiaranik nalilinnik il.il. nioqquteqarnermik inatsimmi, kunngip peqqussutaatigut Kalaallit Nunaannut atuutilersinneqartumi, § 58 h, imm. 1, imm. 2-kkut nassuiarneqartoq, suliffiup imaluunniit immikkoortup atsioqatigiissutip pisussaaffigititai suli naammassisinnaagai, tassunga ilagitillugu akiliinissamik tunniussinissamillu pisussaaffiit aamma qularnaveeqqusiinissamik piumasaqaat.

*Imm. 2.* Suliffiup imaluunniit immikoortup atorunnalersup atsioqatigiissummi pisussaaffiit pinngaarnerusut nangittumik naammasisinnaappagit, tassunga ilagitillugit akiliinissamik tunniussinissamillu pisussaaffiit aamma pisussaaneq imaluunniit qularnaveeqqusiinissamik piumasaqaat, atorunnaarsitsinissamik aaqqissukkap taamatumunnga toqqaannartumik attuumassutilllip nammineerluni piginnaalersinngilaa suliffiup imaluunniit immikkortup atsioqatigiissummi peqataaffia tassaasoq

1. atsioqatigíissut atorunnarsikkaa, tunuartikkaa, allanngortikkaa, inaarutaasumik naatsorsuusioraa, kusanarsaraa imaluunnit akiligassat ilanngullugit naatsorsuukkai

2) suliffimmik imaluunniit immikkoortumik ingerlalluni sulisumik, piginnilersoq, aqutsilersoq imaluunniit naammattusaartoq imaluunniit

3) suliffiup imaluunniit immikkoortup atsioqatigiissutitigut pisinnaatitaaffiini allatigut sunniuteqartoq.

*Imm. 3.* Imm. 1 aamma 2 assinganik atuuffeqarput atsioqatigiissutinut suliffiup imaluunniit immikkoortup ingerlatamut pigisamut atsioqatigiiffiinnut, suliffik, immikkoortoq imaluunniit ingerlatseqatigiiffimmi immikkoortup allap qularnaveeqquserpagit imalunnit taperserpagit pigisatut ingerlatap pisussaaffii, aamma atsioqatigiiffinnut ingerlatseqatigiiffimmi immikkoortumit atsiorneqarsimasumi taassuma imarigai illugiiaamik pisussaffinnik sumiginnaaneq.

*Imm. 4.* Tunuartitsineq imaluunnit §§ 32-34 naapertorlugit killiliineq imaanngilaq pisussaaffimmik sumiginnaaneq, tak. imm. 1-3.

*Imm. 5.* Imm. 1-4 assinganik atuuffearpoq atorunnaarsitsinermik aaqqissuineq aallartinneqarsimappat nunami Den Europæiske Unionip avataaniittumi, Unionip taassuma aningaaalersuinermut tunngasuni isumaqatigiissusiorfigisimanngisaani, aamma Kalaallit Nunaata aningasalersuinermut isumaqatigiissusiorfigisimanngisaani.

**§ 32.** Finansiel Stabilitetip atorunnaartissinaavaa sunaluunniit akiliinissamik aamma tunniussinissamik atsioqatiginneq naapertorlugu pisussaaffik, suliffiviup imaluunniit immikkoortup atorunnaarsitsinermi akuerisimasaa, taamaattoq tak. imm. 4. Atorunnaarsitsineq atuuppoq atorunnaarsitsinermik nalunaarutip tamanut nalunaarutigineraniit, tak. § 50, tamatuma kingorna ulluinnaap siulliup naanissaata tungaanut.

*Imm. 2.* Akiliinissamik imaluunniit tunniussinissamik pisussaaffik atorunnaarsitsinermi piffissarititap killilikkap nalaani naappat, akiliineq tunniussinerluunniit pissaaq atorunnaarsitsinermik piffissarititap killilikkap naanerani.

*Imm. 3.* Akiliinissamik imalunniit tunniussinissamik atsioqatigiinneq tunngavigalugu pisussaaffiit imm. 1 naapertorlugu atorunnaarsinneqarpata, atsioqataasup akiliinissamik tunniussinissamillu atsioqatigiinneq tungavigalugu pisussasaffii piffissami taamatumani atuukkunnaassapput.

*Imm. 4.* Akiliiinissamik tuniussinissamillu imm. 1 naapertorlugu pisussaaffinnik atorunnaarsitsineq atuuffeqanngilaq makkunani

1. aallaqqaatitut akiliutit pissusissamisoortut

2) akiliinissamik tuniussinissamillu pisussaaffiit akilersuisitsisarfinni aamma qitiusumik aningaasanngortitsisarfinni, akilersuisitsisarfinni qitiusumillu pappiaranik nalilinnik atorunnarsitsisarfinni kingorna allannguutit Den Europæiske Værdipapir - og Markedstilsynsmyndighedimut, aaqqissuussani taama ittuni ingerlatsisunut, qitiusumik illuatungerisanut aamma aningaaserivinnut qitiusunut inaarutaasumik akiligassanik isumannaajaanermik Europa-Parlamentip aamma Rådet-ip peqqussutaa 98/26/EF maajip 19-ianni 1998-imeersumi immikkoortoq 10, imm. 1 naapertorlugu nalunaarutigineqartut aamma

3) aallaqqaasiussisarnermi aningasalersuisarnermillu aaqqissuussinermik inatsimmi, kunngip peqqussutaatigut Kalaallit Nunaannut atuutilersinneqartumi, piumasaqaatit § 11-mut ilagitinneqartut.

**§ 33.** Finansiel Stabilitetip atorunnaarsissinnaaavai akiligassaqarfiit isumaatsut pisinnaatitaaffiat suliffimmi imaluunniit immikkoortumi atorunnaalersumi isumannaallisaatit naammassineqartut. Atorunnaarsitsineq atuutissaaq atorunnaarsitsinermik nalunaaruteqarnermi tamanut nalunaarutiginerani piffissamiit, tak. § 50, tamatuma kingorna uilluinnaap siulliup naaneranut.

*Imm. 2.* Imm. 1-imi atorunnaarsitsinissamik periarfissaq atuutinngilaq akilersuisitsisarfinnut aningaasanngortitsisarfinnullu qularnaveeqqutinut, Europa-Parlamentip Rådet-illu peqqussutaat 98/26/EF maajip 19-ianni 1998-imeersumi immikkoortoq 10, imm. 1 naapertorlugu inaarutaasumik akilersuisitsisarfimmi pappiaranillu nalilinnik atorunnaarsitsinermik aaqqissuivinni kingornatigut allannguuteqartuni Den Europæiske Værdipapir- og Marklestilsynsmyndighedimut nalunaarutigineqartunik, aaqqissukkanik tamakkuninnga ingerlatsisunut, illuatungerisanut qitiusunut aamma aningaaserivinnut qitiusunut.

*Imm. 3.* Aalajangersakkani § 40-mut ilagitinneqartuni Finansiel Stabilitetip qularnaassavaa, imm. 1 malillugu atorunnaarasitsineq pisassasoq assigiimmik periaaseqartumik suliffimmi imaluunniit immikkoortuni tamani atorunnaarsitsinermut ilagitinneqartuni.

**§ 34.**  Finansiel Stabilitetip atorunnaarsissinnaavai atsioqatigiinnikkut taamaatitsinissamik pisinnaatitaaffiit, taamaattoq tak. § 35, atsioqatigiinnut suliffimmik imaluunniit immikkoortumik atorunnaalersumik atsioqatiiiffeqartunut, aamma ingerlatanut suliffiup imaluunniit immikkoortup pigisaannut, taamaattoq tak. imm. 2. Atorunnarsitsineq atuutissaaq atorunnaarsitsinerup nalunaarutigineraniit, tak. § 50, tamatuma kingorna ulluinnaap siulliup naaneranut. Ingerlatanut pigisanut atorunnarsitsineq atuuppoq, atorunnaarsitsinermik nalunaarutip ulluinnaap naanerata kingorna atorunnaarsitsinerup naalagaafimmut EU-mut ilaasortamut, ingerlatat pigisat nalunaarsorsimaffiannut nalunaarutigineranut.

*Imm. 2.* Ingerlatanik pigisanik atorunnarsitsineq, tak. imm. 1, pisinnaavoq imaappat

1. atsioqatigiissut qularnaaneqartoq imalunniit allatut suliffimmit imalunniit immiokoortumit atorunnartumit taperserneqartoq,

2) atsioqatigiffimmik unitsitsinissamut periarfissamut apeqqqutaavoq aningaasaqanikkut inissisimaneq suliffik imalunniit immikooertoq atorunaalersoq imalunniit taassuma akiliisinnajunnanerat imaluunniit

3) Finansiel Stabilitet iliuuseqarsimappat imaluunniit pilersaarpat iliuuseqarniarluni pisinnaatitaaffiit, pigisat nalillit imaluunniit pisussaaffiit suliffimmiit imaluunniit immikkoortumit atorunnaalersumiit inatsisitigut pisinnaatitaasumut allamut nuunniarlugit aamma ingerlatsisup pisinnaatitaaffii pisussaaffiilu atsioqatigiissummut pineqartumut attumassutillit nuunniarlugit imaluunniit pilersaarpat inuussutissarsiummut imaluunniit Finansiel Stabilitetimut nuunniarlugit taamaalilluni pisussaaffimmik naammassinninneq qularnaarniarlugu.

*Imm. 3.* Imm. 1 aamma 2-mi atorunnaarsitsinissamik periarfissaq atuutinnglaq akiliisitsisarfinnut aamma aningaasanngortitsisarfinnut, Europa-Parlamentip Rådetillu peqqussutaat 98/26/EF maajip 19-ianni 1998-imeersumi immikkoortoq 10, imm. 1 naapertorlugu inaarutaasumik akiligassanik isumannaajaaneq aamma pappiaranik nalilinnik atorunnaarsitsinissamik aaqqissukkani kingusinnerusukkut allannguteqartoq Den Europæiske Værdipapir- og Markedstilsynsmyndighedimut, aaqqissukkanik taama ittunik ingerlatsisunut, qitiusumik illuatungerisanut aamma aningaaserivinnut qitiusunut nalunaarutigineqartoq malillugu.

**§ 35.** Atsioqatigiissutit suliffimmik imaluunniit immikkoortumik atorunnaalersumik atsioqateqartut, § 34 apeqqutaatinnagu atorsinnavaat atsioqatigiissutip unitsitsinissanik periarfissaq atorunnaarsitsinissamut kiliiliussaq naanissaa sioqqullugu, atsioqataasup Finansiel Stabilitetimit tigusimappagu nalunaarut atsioqatigiinneq malillugu pisinnaatitaaffiit aamma pisussaaffiit pisinnaangitsut

1. inatsisitigut pisinnaatitaasumut pisussaatitaasumullu nuunneqarnissamut imaluunniit

2) bail-in-imik atuilluni appartitsineq nuussinerluunniit.

*Imm. 2.* Atsioqatigeeqataasup periarfissarisinnavaa atsioqatigiissut atorunnaarsissallugu atsioqatigiisummi aalajangersakkat naapertorluigit atorunnaarsitsinermi killigititaap qaangiunnerani, taamaattoq tak. § 31, imm. 2, imaassimappat

1. Finansiel Stabilitetip pisinnaatitaaffiit pisussaaffiillu inatsisitigut pisinnaatitaasumut pisussaatitaasumullu nuussimagai aamma atsioqataasup inuussutissarsiortumut unitsitsinermut pissutaasoq oqaatigisinnaagaa imaluunniit

2) atsioqatigiiffik malillugu pisinnaatitaaffiit pisussaaffiillu inatsisitigut pisinnaatitaassumut pisussaatitaasumullu allamut nuunneqarsinnaanngillat aamaa Finansiel Stabilitetip bail-in atorsimanngippagu.

**§ 36.** Finansiel Stabilitetip qulanarnaassavaa aningaasaqarnikkut isumannaajaanermi isumaqatigissutit ingerlateqqinnissaa takussaasut piginnissinnaanermik pisinnaatitaaffiup, tak. pappiaranik nalilinnik il.il. niuernermik inatsimmi, kunngip peqqussutaatigut Kalaallit Nunaannut atuutilersinneqarsimasumi immikkoortoq 18 a, akiligassat ilanngullugit naatsorsuinikkut aamma inaarutaasumik akiligassanik isumannaajaanermik netting-imillu isumaqatigiissuteqarnikkut pinaveersaarniarlugu ilaannik nuussinissaq, kisianni pisinnaatitaaffiit pisussaaffillu taamatut isumaqatigiisummut ilaasut suliffiup imaluunniit immikoortup atorunnaalersup atsioqatigiiffianut pinaveersimaniarlugulu allannguinissaq imaluunniit pisinnaatitaaffiit pisussaaffiillu, taamatut isumaqatigiissuteqarnermit matuneqartut unitsinnissaat, taamattoq tak. § 39.

*Imm. 2.* Financiel Stabilitet isigineqassaaq isumaqatigiissummi imm. 1 naapertorlugu ingerlatitseqqiinermi qularnaarisimasutut,illuatungeriit ingerlaqqittumik pisinnaatitaappata akiligassat ilanngullugit naatsorsuutissallugit inaarutaasumillu akliligassat isumannajassallugit aamma isumaqatigiissummi pineqartumi pisinnaatitaaffiit pisussaaffiillu tamaasa netting-issallugit.

**§ 37.** Finansiel Strabilitetip qularnaassavaa isumannaatsuunissaq pillugu pisussaaffiit atsioqatigiissutit ingerlateqqinnissaat, taamaattoq tak. § 39, pinaveersimatinniarlugit

1. pigisanik nalilinnik pisussaaffimmut qularnaveeqqusiutitut nuussineq, imaassimanngippat pisussaaffik qularnaveeqqusigarlu ilaliullugit nuunneqartut,

2) pisussaaffimmik qularnaveeqqusiunneqarsimasumik nuussineq, imaassimanngippat qularnaaveeqqutitut pisinnaatitaaffik tassunga atasoq ilaliullugu nuunneqartoq,

3) qularnaveeqqutitut pisussaaffimmik nuussineq, imaassimanngippat pisussaaffik qularnaveeqqusiussaq ilalilullugu nunneqartoq, imaluunniit

4) qularnaveeqqutitut pisussaaffinnut atsioqatigiissummik allannguineq imaluunniit Finansiel Stabilitetip atorunnaarsitsinissamik piginnaatitaaneri atorlugit unitsitsineq, atsioqatiiissummik allannguineq imaluunniit unitsitsineq sunniuteqartoq atsioqatigiissummut ilaasumik pisussaaffimmut qularnaveeqqutaarunnermik.

**§ 38.** Finansiel Stabilitetip qularnaassavaa ilusilersukkamik aningasalersuinermik atsioqatigiissutit ingerlateqqinnissaat, tassunga lagituillugit obligationer immikkut matussusikkat, suliffiup imaluunniit immikkoortup atorunnalersup peqataaffigisai, taamaattoq tak. § 39, pinaveersimaniarlugit

1. pigisat nalillit ilaannik, kisianni tamarmiunngitsunik, pisinnaatitaaffinnik pisussaaffinnilu ilusilersukkamik aningaasalersukkamik taamatut isumaqatigiissummut ilaasunik nuussineq imaluunniit

2) pisinnaatitaaffiit pisussaaffiillu taamatut ilusilersukkamik aningaasalersukkamik isumaqatigiissummut imaluunniit pigisat nalillit inissisimanerata allangornerannut ilaasut uninnerat allanngorneralluunniit.

**§ 39.** Pisariaqarsimappat aallaqqaasiissut aallaqqaasiissutinut matussusikkanut periarfissaqarnissaat, Finansiel Stabilitetip §§ 36-38-qaraluartoq aallaqqaasiussanik matussusikkanik, §§ 36-38-ni atsioqatigiissutit taaneqartut ilaannik, pigisat nalillit allat atsioqatigiissummi tamatumani pisinnaatitaaffinnut pisussaaffinnullu ilagitinneqartut nuunngikkaluarlugit, nuussisinnaavoq Finansiel Stabilitetip taamatuttaaq pigisat nalillit nuussinnaavai imaluunniit pisinnaatitaaffiit pisussaaffiilu nuussinnaallugit, allannguuteqartissinnaallugit atorunnaarsissinnaallugillu, aallaqqaasiussat matussusikkat nuunngikkaluarlugit.

**§ 40.** Finansiel Stabilitetip atorunnaarsitsinissamik aaqqissuinernik atuinerata sunnertariaqanngilaa akilersuinermik aaqqissukkat aningaasanngortitsisarnermillu qitiusut ingerlanerat, akilersuinermik aaqqissukkanik pappiaranillu nalilinnik atorunnaarsitsinissamik inaarutaasumik isumannaajaasarneq pillugu Europa-Parlamentip Rådet-illu maleruaqqusaanni 98/26/EF maajip 19-ianni 1998-imeersumi kingusinnersukkut Den Europæiske Værdipapir- og Markedstilsynsmyndighed nalunaarutigineqartunik allannguuteqartumi, immikkoortoq 10, imm. 1 naapertorlugu, pisuni Finansiel Stabilitetip

1) suliffimmi imaluunniit immikkoortumi atorunnalersumi inatsisitigut pisinnaatitaasumut pisussaatitaasumullu allamut pigisat nalillit ilaannik, tamarmiunngitsunilli, pisinnaatitaaffinnik pisussaaffinnillu nuussippat

2) imaluunniit atorunnarsitsinermi aaqqissuinerit allat atorlugit atsioqatigiissummik suliffiup imaluunniit immikoortup peqataaffigisaanik atorunnaarsitsippat piumasaqaatinilluunniit allannguippat imaluunniit suliffik imaluunniit immikkortoq inuussutissarsiummik atsioqatigeeqataasutut taarserpagu.

*Imm. 2.* Nuussineq imaluunniit atorunnaasitsineq imaluunniit piumasaqaatinik allannguineq, tak. imm. 1, nammineerluni kingunmeqarsinnaasoq nuussinissamik peqqusinermik paappiaranik nalilinnik il.il. niuerneq pillugu inatsimmi, kunngip peqqussutaatigfut Kalallit Nunaanni atuutilersinneqartumi, § 57 c unioqqutillugu, aamma nuussinissamik peqqusinerit inaarutaasumik akuerineqareersunik allannguisinnanngilaq aamma akornusiisinnanngilaq, tak pappiaranik nalilinnik il.il. niuerneq pillugu inatsimmi, kunngip peqqussutaatigut Kalaallit Nunaannut atuutilersinneqartumi § 57 c, imaluunniit qularnaveeqqusiinermik illersuinermik, tak. pappiaranik nalilinnik il.il. niuerneq pillugu inatsimmi, kunngip peqqussutaatigut Kalaallit Nunaannut attutilersineqartumi, § 57 b.

**§ 41.** Erhvervs- og vækstministerip atsioqatigissutinik suliaqarnermut malittarisassat erseqqinnerusut aalajangersarsinnaavai, taassuma ilagitillugit atsioqatigiissutit immikkoortui §§ 30- 40-mut ilagitinneqartut.

Immikkortoq 6

*Atorunnarsitsinermut pisinnaatitaanerit tamanut atuuttut aamma ilassutaasumik aalajangersakkat*

**§ 42.** Finansiel Facilitetip pisinnaatitaanerit pisariaqartut atorsinnaavai suliffinnik imaluunniit immikkoortunik, atorunnaarnissamut piumasaqaatinik naammassinittunut, atorunnaarsitsinermik aaqqissuinerit aallartisarniarlugit naammassiniarlugillu. Finansiel Stabilitet atorunnaarsitsinissamik pisinnaatitaanerit, ataasiakkaarlugit katiterlugillunniit atorsinnaasut, pingaartumik makku atorpai:

1. Suliffik imaluunniit immikkoortoq atorunnalersoq aqulerlugu pisinnaatitaaffiillu pisinnaaffiillu, suliffiup imaluunniit immikkoortup piginneqatiissutinik piginnittuinut suliffimilu imaluunniit immikkoortumi pineqartumi siulersuisuinut atasimasut tamaasa atortilerlugit, tak. §§ 15 aamma 16.

2) Piginnittuunermik atortussiat suliffimmit imaluunniit immikkoortumit atorunnaalersumit atortitaalersimasut nuullugit.

3) Suliffimmi imaluunniit immikkoortumi atorunnaalersumi pisinnaattaaffii, pigisat nalillit imaluunniit pisussaaffiit suliffimut imaluunniit immikkoortumut allamut nuullugit suliffiup imaluunniit immikkoortup tigusisussap akuersineratigut.

4) Taarsigassarsiat atsiorneqarnerminni angissusiat imaluunniit pisassarisat suliffimmi imaluunniit immikoortumi atorunnalersumi akiligassanut appartinneqarsinnasunut naleqqiullugit akiligassat, tak. §§ 17, 18 aamma 24-28.

5) Suliffimmi imaluunniit immikkoortumi atorunnalersumi akiligassat appartinneqarsinnaasut suliffimmik imaluunnnit immikkoortumik piginnittuunermi atortussianut, suliffimmut pigitnnittuusumut imaluunniit ikaarsarnermi suliffimmut nuullugit, tassunga pigisat nalillit, pisinnatitaaffiit imaluunniit pisussaaffiit nuunneqassammta, tak. §§ 17, 18 aamma 24-28.

6) Taarsigassarsianut atortussiat, suliffimmit imaluunniit immikoortumit atortinneqarsimasut atorunnaarsillugit, tak. §§ 17, 18, 24-28 aamma 44, taamaattoq pisussaaffiit bail-in-imut pineqarsimanngitsut pinnagit, tak. § 25, imm. 3.

7) Suliffimmi imaluunniit immikoortumi atorunnaalersumi piginnittuunermik atortussiat taaginnarlugu nalingat apparlugu aamma piginnittuunermik atortussiat taama ittut atorunnaarsillugit.

8) Qularnaassallugu suliffeqarfiup imaluunniit immikkoortup atorunnaalersup imaluunniit ingerlatap piginittuusup pigisaqarnermut atortussiat nutaat imaluunniit pigisaqarnermi atortussiat atortissagai, tassunga ilagitillugit aktiat salliutitat aamma atortussiat aalajangiisuusut nunneqarsinnaasut.

9) § 27-p atuutsinnissaanut aningaasaqarnermi atsioqatigiissutit imaluunniit isumaqatigiissutit allamit aallavillit naammassillugit atorunnaarsissallugillu.

10) Suliffimmi imaluunniit immikoortumi atorunnaalersumi siulersuisut ulluinnarnilu aqutsisut peersissallugit taarsissallugilluunniit.

*Imm. 2.* Atorunnaarsitsinermik aaqqissuussinerni atorunnaarsitsinissamillu atuutsitsinermi Finansiel Stabilitet piumasaqaatinik ukuninnga malinnittussaatitaanngilaq:

1. Inunnit inatsisitigullu pisinnaatitaasunit pisussaatitaasunillu aalajangersimasunit, pisortatigut imaluunniit namminersortunit, tassunga ilagitillugit suliffimmi imaluunniit immikoortumi atorunnaalersumi aktianik piginittunit imaluunniit akiligassalinnit akuerineqarnissamik akuersinermilluunniit pissarsiniarluni piumasaqaatit, inatsimmi matumani allanik peqanngippat.
2. Ingerlatsinermi malitassiani sioqqutsilluni inunnik aalajangersimasunik nalunaarfiginninnissamik piumasaqaat, tassunga ilagitillugu nalunaarummik suliassanik pilersaarut imaluunniit oqartussaaffimmi allami allagaatinik toqqorteriniarluni nalunaarsuiniarluniluunniit, inatsimmi matumani allatut allanik peqanngippat.

*Imm. 3.* Finansiel Stabilitetip atortissinnaavai imm. 1 malillugu pisinnaaffiit apeqqutaatinnagu aningaasaqarnikkut atortussianik pineqartunik, pisinnaatitaaffinnik, pigisanik nalilinnik imaluunniit pisussaaffinnik nuussinermi, allatigut atuuttussaagaluani, killiliinissamik sumilluunniit imaluunniit akuerineqarnissamik sumilluunniit piumasaqaat.

*Imm. 4.* Erhvervs- og vækstministerip imm. 1 malillugu pisinnaanernik atuinissamut aamma imm. 2-mi piumasaqaammik atuutsitsinnginnermik malittarisassat erseqqinnerusut aalajangersarsinnaavai.

**§ 43.** Atorunnaarsitsinissamik pisinnaaffiit atortinnerini Finansiel Stabilitetip

1. isumagissavaa pisussaaffinnik imaluunniit akiliisussatut pisussaaffiliinermik, aningaasaqarnikkut atortussianut, pisinnaatitaaffinnut, pigisanut nalilinnut imaluunniit pisussaaffinnut sunniuttumik, taamattoq tak. § 37, sunniuteqanngitsumik nuussisoqarnissaa,

2) pigisaqarnermi atortussianik ilassutaasunik pissarsisinnaanermik pisinnaatitaaffiit pissallugit,

3) aallarnissavaa, nakkutigineqartumik tunngaveqartumik niuerfimmut ilaasortanngorneq imaluunniit pappiaraanik nalilinnik niuerneq pillugu inatsit, kunngip peqqussutaatigut Kalaallit Nunaannut atuutilersinneqarsimasoq, malillugu pisortatigoortumik nalunaarsuineq aningaasaqarnikkut atortussiat unitsinneqassasut atorunnaarsinneqassasullu, aamma

4) qularnaassagaa, suliffik imaluunniit immikkoortoq atorunnaalersoq tigusisussarlu paasissutissanik paarlaateqatigiissasut imminnullu ikiorsertassasut.

*Imm. 2.* Finansiel stabilitetip taamaallaat atortissinnaavai pisinnaaffiit imm. 1-imi nalunaarneqartut, pisariaqaraangat atorunnaarsitsinermi aaqqissuinerit qularnaarniarlugit imaluunniit atorunnaarsitsinissami siunertaq ataaseq arlallilluunniit naammassiniarlugit.

*Imm. 3.* Suliffimmi imaluunniit immikkoortumi atorunnaalersumi taakkualuunniit ingerlatsivittut immikkoortuini suliffik imaluunniit immikkoortoq nuunneqartoq sunniuteqartumik tigusimasaani ingerlanniarlugu Finansiel Stabilitet isersinnaaffeqassaaq kiffartuussissutinut tamanut imaluunniit suliffimmi ingerlatsinermik sulialimmut.

*Imm. 4.* Finansiel Stabilitetip atorunnaarsitsinermi pisinnaaffimmini isumagissavaa pisariaqartumik ingerlaavarnissaq, tamaalilluni tigusisussap suliffik imaluunniit immikoortoq nutaaq ingerlassinnaassammagu. Tamatumunnga pingaartumik makku ilaapput:

1. Atsioqatigiissutinik, suliffiup imaluunniit immikkoortup atorunnaalersup peqataaffigisaanik ingerlaqqitsitsinissaq,

taamalilluni tigusisussap ingerlatsisinnaatillugu pisinnaatitaaffinnik aamma pisussaaffinnik suliffimmit imaluunniit immikkoortortamit atorunnalersumit aningaasalersuinikkut atortussianik sunilluunniit, pisinnaatitaaffinnik tamanik, pigisanik nalilinnik tamanik imaluunniit akiligassanik nuunneqarsimasunik, aamma erseqqissumik nipaatsumillu isertinneqarsimasunik suliffiup imaluunniit immikkoortup atorunnaalersup atsioqatigiinnikkut allagaataanut naleqquttunut taarsiullugit inissitanik.

2) Tigusisussamik inissiineq tassunga taarsiullugit tigusisussatut suliffeqarfik imaluunniit immikkoortortaq atorunnaalersoq eqqartuussivitsigut suulluunniit aningaasaqarnikkut atortulersuutit pineqartillugit, sunaluunniit pisinnaatitaaffik sunaluunniit nuunneqarsimasoq pineqartillugu.

*Imm. 5.* Pisinnaaffiit attunngilaat suliffimmi imaluunniit immikkoortumi atorunnaalersumi sulisup atorfininnerminut isumaqatigiissutaata atorunnaarsinnera. Pisinnaaffiit aamma ilanngutinngilaat pisinnatitaaffinnik atortitsinissamut pisinnaatitaaffiit atsioqatigiissummi peqataasup pisinnaatitaaffia, tassunga ilagitillugu isumaqatigiissummik atorunnaarsitsisinnaaneq, atsioqatigiinnermi piumasaqaatit naapertorlugit iliuutsip kinguneranik imaluunniit suliffiup imaluunniit immikoortup atorunnalersup nuussineq pineqartoq sioqqullugu imaluunniit tigusisussamit nuussinerup pineqartup kingorna periarfissaqalerpat, taamaattoq tak. §§ 32-34.

*Imm. 6.* Erhvervs- og vækstministerip kiffartuussissutini ingerlatsinermilu atortut pillugit, pisariaqartut tigusisussaq sunniuteqartumik pissuseqartumik suliffimmik imaluunniit immikoortumik nuunneqartussamik malittarisassat erseqqinerusut aalajangersarsinnaavai, tak. imm. 3.

**§ 44.** Finansiel Stabilitetip piginninnermut atortussiat naleqquttut appartikkunigit imaluunniit nuukkunigit, tak. §§ 17 aamma 18, imaluunniit bail-ini atoruniuk, tak. §§ 24-28, iliuutsit makku piginninnermut atortussianut piginnttunut tunngatillugit aallartisarneqassapput:

1. Piginnittuunermut atortussiat atuuttut atortussaajunnarsinneqassapput imaluunniit akiligassaqarfinnut, piginninnermik atortussianik naleqquttunik nuussinermut ilagitinneqartunut, tak. §§ 17 aamma 18, imaluunniit bail-in, tak. 24-28. nunneqarlutik.

2) Suliffik imaluunniit immikkoortoq atorunnalersoq immikkoortoq 3 naapertorlugu nalinik aalajangersaaneq malillugu ilanngaatissat ilanngaatigereerlugit ajunngitsumik naleqartoq piumasaqaatigalugu piginninnermik atortussianik nuussinerup kinguneranik piginninnermik atortussianik maannamut piginnittut pingaarutikillissapput.

*Imm. 2.* Imm. 1, nr. 2 naapertorlugu nuussineq ingerlanneqassaaq nuussinermi naligititamut, pingaarutilitsigut piginnittuunermi atortussiatigut uninngasuutinik puingaarutikillisitsisoq, tak. § 45.

*Imm. 3.* Imm. 1-imi iliuutsit pissuseqataannik aallartisarneqassapput piginnittuunermi atortussiani piginnittunut tunngatillugit, piginnittuunermi atortussiat pineqartut atuutilersinneqarpata imaluunniit akiitsunik atortussianik piginninnermi aallaqqaataaniit atortussianut akiitsunik atortussiat pisimasup siornatigut kingornatigulluunnit imaluunniit Finansiel Stabilitetip suliffiup imaluunniit immikkoortup atorunnaarsitsinermut piumasaqaatit naammassinninnerinik naliliinera nalaallugu, atsioqatigiinnermi aalajangersakkanik nuussinerit.

*Imm. 4.* Piginninermi atortussianik naleqquttunik imaluunniit pigisaqalernermi bail-inimik atuinermik imaluunniit suliffimmi imaluunniit immikkoortumi piginnittuunermi piginneqataassutsinik pitsaassusilinnik annertusisitsinernik nuussinerit kinguneqarpata, aamma Finanstilsynetip aningaasaliisarnermik ingerlatsinermik inatsimmi, kunngip peqqussutaatigut Kalaallit Nunaannut atuutilersinneqartumi, § 61-imi piumasaqaat bail-in-imik atuinermi ullormik naliliineq imaluunniit piginninermi atortussinaik naleqquttunik nuussineq naammassisimanngippagu. Piginnilersimasinnaarmi imaluunniit pigisanik pitsaassusilinnik piginneqataanermik annertusisitsinermi § 20, imm. 2 aamma 3-mi aalajangersakkat atuutissapput.

*Imm. 5.* Erhvervs- og vækstmionmisterip imm. 1-3-mi iliuutsinik aallartisaanermi naammassinninnermilu malittarisassat erseqqinnerusut aalajangersarsinnaavai. Malittarisassat ilaqarsinnapput ingerlatsiviit pillugit inatsimmi, kunngip peqqussutaatigut Kalaallit Nunaannut atuutilersumi, malittarisassanik maleruaannginnermik, tamanna pisariaqarsimappat qularnaarniarlugu atorunnaarsitsinermik aaqqissuinerit siunertanut naleqquttumik naammassinissaannut.

**§ 45.** Finansiel Stabilitetip piginittunermi atortussiat naleqquttut nuuppagit, tak. § 17, imalunniit § 24 malillugu bail-in atorpagu, piginnittuunermi atortussiat immikkoortuini assigiinngitsuni aamma pisussaaffinni, tak. imm. 2 aamma 3, nuussinermi akigititat assigiinngitsut atorneqarsinnaapput.

*Imm. 2.* Nuussinermi akigititap naligissavaa akiligassaqarfimmut eqqorneqartup nuussinermi pisinnaanernik atuinermit annaasaanut tamanut taarsiissutissatut naleqquttutut.

*Imm. 3.* Nuussinermi akigititat assigiinngitsut imm. 1 napertorlugu atorneqarpata, akiliisinnaajunnaarnermik aaqqissuineq naapertorlugu pisussaaffinnut kinguartinneqanngitsunut nuussinermi akigititaq pisussaaffinnut kinguartinneqartunut akigititamit qaffasinnerussaaq.

*Imm. 4.* Erhvervs- og vækstministerip nuussinerni akigititat aalajangersarnissaannik malittarisassat erseqqinnerusut aalajangersarsinnaavai.

**§ 46.** Finansiel Stabilitetip piginnittuunermi atortussiat naleqquttut appartippagit imaluunniit nuuppagit, tak. § 17, imaluunniit bail-in atorpagu, tak. § 24, appaaneq imaluunniit nuussineq suliffimmut imaluunniit immikkoortumut atorunnaalersumut aamma piginnittuunermik atortussianik pigisalinnut attorneqartunut akiligassaqarfinnullu atuutilissaaq pituttuisuullunilu ingerlaannartumik atuutilersumik. Appaaneq nuussinerlu atuuttuartussaapput.

*Imm. 2.* Finansiel Stabilitetip pisortaqarnikkut ingerlatsinermilu pissusissanik tamanik, pisinnaaneq imm. 1-imi atortinniarlugu pisariaqartut, naammassissavai naammasinissaalluunniit piumasarissallugu.

**§ 47.** Ingerlatseqatigiiffiit pillugit inatsimmi, kunngip peqqussutaatigut Kalaallit Nunaannut atuutilersinneqartumi §§ 36-38, 45, 74,76-78, 80, 84, 87, 89, 90, 93-99, 101, 102, 109, 119-121, 135, 154-157, 160-164, 167-170, 174, 185, 186, 188, 191-193, 236-270 aamma 338-344, inuussutissarsiutinik ingerlatsisut ilaat pillugit inatsimmi, kunngip peqqussutaatigut Kalaallit Nunaannut atuutilersinneqartumi, immikkoortoq 6 a, aningaalersuineq pillugu inatsimmi, kunngip peqqussutaatigut Kalaallit Nunaannut atuutilersinneqartumi, § 67, aamma pappiaranik nalilinnik il.il. niuerneq pillugu inatsimmi, kunngip peqqussutaatigut Kalaallit Nunaannut atuutilersinneqartumi, immikkoortoq 8, atuutinngillat Finansiel Stabilitetip suliffimmi imaluunniit immikoortumi atorunnaalersumi atorunnaarsitsinissamik aallartisaaneranut naammassinnineranullu.

*Imm. 2.* Erhvervs- og vækstministerip malittarisassat ingerlatsinermilu pissusissat aalajangersarsinnaavai, taakku imm. 1 naapertorlugu ingerlatseqatigiiffiit pillugit inatsimmik, kunngip peqqussutaatigut Kalaallit Nunaannut atuutilersinneqartumik, pappiaranik nalilinnik il.il. niuerneq pillugu inatsimmik, kunngip peqqussutaatigut Kalaallit Nunaannut atuutilersinneqartumik, aningaasalersuisarneq pillugu inatsimmik kunngip peqqussutaatigut Kalaallit Nunaannut atuutilersinneqartumik aamma inuussutissarsiornermi suliffiit ilaat pillugit inatsimmi, kunngip peqqussutaatigut Kalaallit Nunaannut atuutilersinneqartumi, maleruaannginnermik malittarisassanut taarsiuttut.

**§ 48.** Finansiel Stabilitetip eqqartuussisunut piumasarisinnaavaa eqqartuussinermi suliaq imaluunnit pissusissaq, suliffiup imaluunnit immikkoortup atorunnalersup peqataaffiata peqataaffigilersinnaasaataluunnit kinguartinnissaa.

Immikkoortoq 7

*Pigisanik pigisaqartunut akiligassaqarfinnullu illersuutissatut aaqqissuinerit*

**§ 49.** Atorunnaarsitsinermik aaqqissuineq ataaseq arlallillunniit atorneqarsimappata, piginnittuussutinik piginnittut akiligassaqarfiillu, piumasaat malinneqarsimanngitsut, Finansiel Stabilitetip pigisanik nalilinnik, pisinnaatitaaffinnik aamma pisussaaffinnik, suliffimmut imaluunniit immikkoortumut atorunnaalersumut atasunik, ilaannakortumik nuussineranni piumasaqaatiminnut matussutissanik pissaput annikinnerpaamik suliffiup imaluunniit immikkoortup atorunnaalersup akiliisinnaajunnaarneranik suliami tigusimasinnaasaraluanik annertoqataannik.

*Imm. 2.* Piginnittuussutsinik pigisallit aamma akiligassaqarfiit piumasaat piginnittuunermik atortussianut qitiusorpianut allanneqarsimasut imaluunniit nuunneqarsimasut, suliffimmit imaluunniit immikkoortumit atorunnaalersumit akiliisinnaajunnarnermi suliarineqartumit annerusumik annaasaqassanngillat.

*Imm. 3.* Imm. 1-imut 2-mllu naleqqiullugit naliliinerit ingerlanneqassapput § 8-mi nalinik aalajangersaaneq tunngavigalugu. Paasineqarpat piginnittuussutsinik piginittoq imaluunniit akiligassaqarfik, tassunga ilatigillugu Garantiformuen, suliffiup imaluunniit immikkoortup akiliisinnajunnaartutut suliarineqaneranit pisimasinnaasumit annerusumik annaasaqarsimasoq, nikingassut Afviklingsformuenimit akilerneqassaaq.

Immikkoortoq 8

*Tamanut nalunaarutiginninneq*

**§ 50.** Finansiel Stabilitetip isumagissavaa atorunnaarsitsiniarnermik aaqqissuinerit aallartisarneqarpata pisariaqartumik tamanut nalunaarutiginninnissaq.

*Imm. 2.* Tamanut nalunaarutiiginninnerup imarissavai aaqqissuussinermut paasissutissat, tassunga ilagitillugit pisisartunut, akiligassaqarfinnut, piginnittuussutinik piginnittunut, atsioqatigiiffigisanut il.il.

Immikkoortoq 9

*Tamanut patajaallisaanermut atortussiat*

**§ 51.** Naalagaaffik pisuni immikkut ittuni peqataasinnaavoq suliffimmi imaluunniit immikkoortumi atorunnaarsitsinermut tamanut patajaalisaarnermut atortussiat atornerisigut, tak. imm. 2. siunertaralugu atorunnaarsitsinermi siunertat naammassinissaat, tak. § 5. Piumasaqaatit makku naammassineqarsimassapput.

1) Suliffiup imaluunniit immukkoortup atorunnaarsitsinissami piumasarisat naammassigai, tak. § 4.  
 2) Atorunnaarsitsinissamut atortussiat sapinngisamik annertunerpaamik nalilerneqarsimassasut aamma pinngitsoortinneqassasut imaluunniit atorneqassasut.

3) Peqataaneq pissaaq siunertaralugu aningaasaqarnikut patajaannginnernut sunniutit pingaarutillit pitsaangitsut pinaaversimatinniarlugit imaluunniit kikkut tamarmik soqutigisaat illersorniarlugit, suliffik imalunniit immikkoortoq siusinnerusukkut Danmarks Nationalbankimit imaluunniit pisortanit akiliisinnaassuseqarnikkut immikkut tapiissummik imaluunniit tamanut pigisaqarnikkut tapiissummik pisimappat.

4) Piginnittuunermik atortussianik akiligassat tamarmiusut annikinnerpaamik 8 pct.-imik appaanikkut, annaasat ikilisinnerinut piginittuussutinillu utertitsinermut ilanngussinikkut, appaanikkut aamma piginnittunermut atortussianik naleqquttunik bail-inimillu nuussinikkut allatullunniit.

5) Peqataaneq Den Europæiske Unionip naalagaaffinnut tapersiisarnermut malittarisassatigut akuerineqarsimassasoq.

*Imm. 2.* Tamanut patajaallisaanermik atortussiat kingunerissavaat naalagaaffik piginnittuussutinik tapersiisinnaasoq piginnittuussutinik piusunik, piginnittuussutinik qarasaasiakkoortunik ilassusiinikkut, imaluunniit piginnittuussutinik ilassutaasunik imalunniit utaqqisaagallartumik suliffiup imalunniit immikkoortup Finansiel Stabilitetimit pilersinneqartukkut piginneqatigiissutsikkut utaqqiisaagallartumik tigusineratigut.

*Imm. 3.* Naalagaaffiup kisimi, imm. 1 malillugu tamanut patajaallisarnermut atortussiat atorsinnaavai, Erhvervs- og Vækstminitserip Finansiel Stabilitetimit innersuussuinikkut aamma Finanstilsynet-ip aamma Danmarks Nationalbanken-ip tusarniaareernikkut nalileropassuk, imm. 1, nr. 1-5-imi piumasaqaatit naammassineqarsimasut, aamma Folketingets Finansudvalgip tamatuminnga aningaasaliinissaq akuerisimappagu.

*Imm. 4.* Finansiel Stabilitetip naalagaaffik sinnerlugu tamanut patajaallisarnermi atortussianik atuinermut aalajangernerit naammassissavai. Finansiel Stabilitet tamatumunnga atasumik inatsit manna atorlugu aaqqissuinerni pisariartunik aalajangiisinnaavoq siunertaralugu piginnittuussutinik ilassusiineq imaluunniit utaqqiisaagallartumik naalagaaffiup piginnittuunera.

*Imm. 5.* Finansiel stabilitetip qularnaassavaa suliffik imalunniit immikkoortoq piginneqataassutimik ilassutinik tigusaqarsimasoq imaluunniit utaqqiisaagallartumik naalagaafimmit pigineqalersoq, ingerlaanneqassasoq suliffimmi niunermik aningaasalersuinermilu tunngavigisat malillugit, aamma suliffik imaluunniit immikkoortoq aamma piginneqataasutit nuunneqassasut, suliffimmi imaluunniit immikkoortumi ingerlatsinikkut aningaalersuinikkullu pissutsit pisinnaasitsippata nuunneqassasut.

Immikkoortoq 10

*Nunanut allanut tunngasuni*

*Atorunnaarsitsinermi suleqatigiinneq*

**§ 52.** Finansiel Stabilitetip suliffinnik imaluunniit immikkoortunik inatsit manna atorlugu atorunnarsitsineq, Den Europæiske Unionimi nunami ataatsimi arlalinniluunniit, imaluunniit nunani Unionip taassuma aningaasalerasuinikkut isumaqatigiissuteqarfigisaaniingerlakkuniuk, Finansiel Stabilitetip iluameersumik pingaartissavai nunat pineqartut soqutigisaat.

*Imm. 2.* Finansiel Stabilitet peqataassaaq atorunnaarsitsinermik suliani aamma nunat tamalaat akornanni soqutigisaqarfinni oqartussaasut naleqquttut il.il. peqatigalugit, siunertaralugu atorunnaarsitsinermik pilersaarusiornissaq aamma atorunnaarsitsinissaq.

*Imm. 3.* Finansiel Stabilitetip nunani Den Europæiske Unionip avataanittuni, Unionip taassuma aningaasalersuinermi isumaqatigiissuteqarfigisimanngisaaniittuni, aamma Kalaallit Nunaannik isumaqatigiissuteqarsimanngitsuni oqartussat naleqquttut ilagalugit suleqatigiissutigalugulu ataqatigiissaassavaa atorunnaarsitsinissamik pilersaarusiorneq aamma atorunnaarsitsineq.

*Imm. 4.* Nunami Den Europæiske Unionip iluaniittumi nunamiluunniit Unionip taassuma isumaqatigiissuteqarfigisimanngisaani, aamma Kalaallit Nunaata aningaasalersuinikkut isumaqatigiissuteqarfigisimasaani atorunnaarsitsinermi oqartussaasup aalajangerpagu suliffimmut, immikkoortumut imaluunniit immikkoortortamut atorunnaarsitsinissamik aaqqissuinerit, Finansiel Stabilitet pisariaqarnera naapertorlugu ikiuutissaaq qularnaarniarlugu appaaneq, nuussineq imaluunniit piginnittuunermi atortussianik imaluunnit pigisanik nalilinnik, pisinnaatitaaffinnik imaluunniit pisussaaffinnik nunami maani pisuni.

*Killiliussat akimorlugit piginneqatigiiffinnik atorunnarsitsineq*

**§ 53.** Nunami Den Europæiske Unionip avataaniittumi, Unionip taassuma aningasalersuisarnermi isumaqatigiissuteqarfigisimanngisaani, aamma Kalaallit Nunaata isumaqatigiissuteqarfigisimanngisaani atorunnaarsitsinermi oqartussaasup suliffimmik piginnittuusumik suliffimmillunniit akiligassarsisitsisarnermik imaluunniit aningaasaliisarnermik ingerlatsisumik, suliffimmik pigisamik § 1, imm.1-imut ilagitinneqartumik, imaluunniit Kalaallit Nunaanni immikkoortortaqartumik imaluunniit allatigut pigisanik nalilinnik, pisinnaatitaaffinnik imaluunniit pisussaaffinnik Kalaallit Nunaanni pigisaqartumi, Finansiel Stabilitetip inatsit manna allatigullu inatsiiliorneq malillugit nalilissavaa, nunani allani atorunnaarsitsinermik oqartussaasup atorunnaarsitsinermi pissusissai akuerineqarsinnaanersut atuutsinneqarsinnaanersullu, taamaattoq tak. imm. 4.

*Imm. 2.* Nunami allamiup atorunnaarsitsinermi oqartussaasup atorunnaarsitsinermi pissusissaanik akuersinermi atuutsitsinermilu ataqatigiissarneqassapput atorunnarsitsinermi oqartussaasuni naleqquttuusinnaasuni Den Europæiske Unionimi nunaniluunniit Unionip taassuma isumaqatigiissuteqarfigisimasaani, aamma Kalaallit Nunaata aningaasalersuisarnikkut isumaqatigiissuteqarfigisaani. Finansiel Stabilitetip tusarniaavigissavai atorunnaarsitsinermi oqartussaasut naleqquttut allat Den Europæiske Unionip iluani imaluunniit nunani Unionip taassuma aamma Kalaallit Nunaata aningaasalersuinikkut isumaqatigiissuteqarfigisaani, Finansiel Stabilitetip imm. 5 malillugu aalajanginnginnermini.

*Imm. 3.* Finansiel Stabilitet nunap allamiup atorunnaarsitsinermut oqartussaasuata atorunnarsitsinermi pissusissaanik akuerinninnermut atuutsitsilernermullu atasumik, tak. imm. 1 aamma 2,

1. atuutsissinnaavai atorunnaarsitsinermi pisinnaanerit aktianut, pisinnaatitaaffinnut aamma pisussaaffinnut Kalaallit Nunaanni ittunut imaluunniit Kalaallit Nunaannut inatsisiliornermut attuumassutillit, aamma suliffimmit imaluunniit piginnittutut suliffimmi Europæiske Unionip Kalaallit Nunaataluunnit avataanni, Unionip taassuma aningaasalersuinikkut isumaqatigiissuteqarfiginngisaani, aamma Kalaallit Nunaata isumaqatigiissuteqarfiginngisaani,

2) suliarissavaa, tassunga ilagitillugu inuup allap akunnermiliunneratigut Kalaallit Nunaanni suliffiup pigisap piginnittuunermut atortorisaasa nuunnissaat, tak. § 1, imm. 1,

3) pisinnaatitaaffinnut, suliffinni imm. 1-imi taaneqartunut isumaqatigiissummut peqataasut §§ 32-35-mi pisinnaaffiit atuutsissallugit, pisinnaaffiit taakku pisariaqaraangata atorunnarsitsinissami aaqqissuussinerit atuutsissallugit nunani Europæiske Unionip avataaniittuni, aamma

4) atsioqatigiissutitigut pisinnaatitaaffinnut malittarisassani immikkoortoq 5-imiittut imm. 1-imi taaneqartuni suliffinni ingerlatseqatigiinnilu allani, taakku pisinnaatitaaffiit pilersinneqarsimappata atorunnaarsitsinermik aaqqissuinermik suliffinnut imaluunniit immikkoortunut taakkununga tunngatillugit pilersimasunut, apeqqutaatinnagu nunami pineqartumi atorunnaarsitsinermik oqartussaasumit namminermit atorneqarsimanersut imaluunniit allatut inatsisitigut imaluunniit najoqqutassatigut piumasaqaatit nunami pineqartumi atorunnaarsitsinermik aaqqissukkanut tunngasunut.

*Imm. 4.* Finansiel Stabilitet, inuit soqutigininnerannit pisariaqartinneqarpat, Kalaallit Nunaanni aningaasalersuinermik ingerlatsivittut piginnittutut atorunnarsitsinermik aaqqissuisinnaavoq imaattoqaropat oqartussaasoq pineqartoq nunami Den Europæiske Union avataani, Unionip taassuma aningaasalersuisarnikkut isumaqatigiissuteqarfiginngisaani, piumasaqaatinik atorunnaarsitsinissamik nunami tamatumani inatsisitigut naammassinittoq,

*Imm. 5.* Finansiel Stabilitetip imm. 1 malillugu atorunnaarsitsinissamik aaqqissuinerit akuerinissaat atuutsinnissaalluunniit itigartitsissutigisinnaava, imaassimappat

1. nunani allamiut atorunnaarsitsinissamik pissusissiaat akuersinngitsumik sunniuteqassapput Kalaallit Nunaannut Danmarkimulluunniit imaluunniit nunamut allamut Den Europæiske Unionip iluaniittumut imaluunniit nunamut Unionip taassuma aamma Kalaalit Nunaata aningasalersuinikkut isumaqatigiissuteqarfigisimasaanni,

2) § 54 naapertorlugu atorunnaarsitsinissamik aaqqissuineq namminersuutigisaq Kalaallit Nunaanni immikkoortortamut tunngasoq atorunnaarsitsinissamik siunertamik ataatsimik arlalinnillunnit naammassinninnissamut pisariaqartoq,

3) Kalaallit Nunaanni akiligassaqarfiit, tassunga ilagitillugit ilaatigut aallarniutillit akiligassalittut aallarniutilittullu assigiimmik pineqassangillat nunami pineqartumi nalinganik inatsisitigut tunngavilikkani nunami namminermi atorunnaarsitsinissamik pissusissaat malillugit,

4) atorunnarsitsinissamik pissusissat pineqartut Kalaallit Nunaanni pingaarutilimmik aningaasalersuinikkut kinguneqassapput imaluunniit

5) taamatut ittumik akuersissuteqarneq atuutsitsinerlu Kalaallit Nunaanni inatsisiliornermut akerliussaaq.

*Nunani allamiut nunami namminermi suliffiutaanni immikkoortortanik atorunnaarsitsineq*

**§ 54.** Finansiel Stabilitetip aallartisarsinnaavai inatsit manna atorlugu Kalaallit Nunaanni immikkoortortamut atorunnaarsitsinermi pissusissanut ilagitinneqanngitsunut nunami Den Europæiske Unionip avataani, Unionip tamatuma aningaasalersuinikkut isumaqatigiissuteqarfigisimanngisaani oqartussaasumit aaqqissuinerit, aamma Kalaallit Nunaannik isumaqatigiissuteqarsimanngitsumit, imaluunniit nunap pineqartup pissusissaanit, kisianni pisut § 53, imm. 5-imi atuuffianni.

*Imm. 2.* Finansiel Stabilitetip aallartisarsinnavaai imm. 1 naapertorlugu aaqqissukkat pisariaqartut piumasaqaatinit makkunannga ikinnerpaamik ataaseq naammassineqarpat:

1. Kalaallit Nunaanni immikkoortortap Kalaallit Nunaanni akuersissummik nalunaarfigineqarnissamut aamma suliffimmik ingerlatsinissamut piumasaqaatinik naammassinninngitsoq imaluunniit ilimagineqarani, ilimananngitsorlu namminersorlutik ingerlatsisuni iliuusissatut aalajangikkat, Finanstilsynetip imaluunniit nunap allap naleqquttup aningaasalersuinermik inatsimmi, kunngip peqqussutaatigut Kalaallit Nunaannut atuutilersinneqartumi § 1, imm. 3-imi piumasaqaatit aalajangersarneqartunut naapertuuttumik immikkoortortap naammassisinnaanngikkai.

2) Suliffik imaluunniit immikkoortoq pisinnaanngilaq ilimagineqarlunilu pisinnaassanngitsoq imaluunniit piumanngitsoq Kalaallit Nunaanni akiligassaqarfimminut pisussaaffini naammassissallugit imaluunniit pisussaaffiit immikkoortortaq aqqutigalugu pilersinneqarsimasut nalunaarsorneqarsimasullu akilerfissaat nallerpata, aamma atorunnaarsitsinissamik pissusissat aallarnersimanngippata aallarnerumaneqanngippatalu imaluunniit suliffimmik imaluunniit immikkoortumik nunani angerlarsimaffiani piffissaq naleqquttumi akiliisinnaasuseqannginnermik suliaqarnerit.

3) Suliffimmik imaluunniit immikkoortumik nunami taassuma angerlarsimaffiani imaluunniit oqartussat Finansiel Stabilitetimut nalunaarutigisaani, atorunnarsitsinissamik aaqqissuinerit aallarnerneqarsimasut, pilersaartorlu taamatut aaqqissuineq aallartissallugu.

*Imm. 3.* Finansiel Stabilitetip Kalaallit Nunaanni immikkoortortami aaqqissuineq pisariaqartoq aallartippagu, Finansiel stablitetip pingaartissavai § 12, imm. 4-mi tunngavissat. Aaqqissuinerit aallartinneqassapput immikkoortoq 3-mi nalinik aalajangersaaneq tunngavigalugu.

*Pigisat nalillit, pisinnaatitaaffiit, pisussaaffiit imaluunniit piginittuunermi atortussiat nunat allaniittut pillugit pisinnaaffiit*

**§ 55.** Atorunnaarsitsinissamik aaqqissuinermut ilaagaangata pigisat nalillit nunami Den Europæiske Unionip avataaniittumi, Unionip taassuma aningaasalersuinermi isumaqatigiissuteqarfiginngisaani, aamma Kalaallit Nunaannut isumaqatigiissuteqarsimanngitsumi, inissisimasut, imaluunniit piginnittuunermik atortussiat, pisinnaatitaaffinnik imaluunniit pisussaaffiit nunami taama ittumi inatsisiliornemut ilaasumiittut, Finansiel Stabilitetip noqqaassutigisinnaavaa

1. aqutsisoq, tigusisoq imaluunniit inuk alla suliffimmik imaluunniit immikoortumik atorunnaalersumik nakkutiginittoq, aamma suliffiup tigusisup aallartisassavaat aaqqissuinerit pisariaqartut tamaasa qularnaarniarlugu nuussineq, appaaneq nuussinerlu imaluunniit aaqqissuineq atuutilissasoq

2) aqutsisoq, tigusisoq imaluunniit inuk alla suliffimmik imaluunniit immikkoortumi atorunnaalersumi piginnittut atortussianik, pigisanik nalilinnik imaluunniit ingerlatsivik tigusisussap sinnerlugu pisussaaffinnik nuussinerup, appaanerup imaluunniit aaqqissuinerup atuutilernissaata tungaanut aqutsissaaq

3) aaqqissuinermut sumullunniit nr. 1-imi 2-milu pineqartumut naammassininnermi tigusisumut aningaasartuutit naleqquttut atortinneqassapput periaatsit § 29-mi pineqartut ilaanni ataatsimi.

*Imm. 2.* Finansiel Stabilitetip nalileruniuk, imm. 1 malillugu aalajangiussanik pisariaqartunik aaqqissuineqaraluartoq, ilimananngitsoq nussuineq, nuussineq, imaluunniit aaqqissuineq pigisat nalillit ilaannut, nunami Den Europæiske Unionip avataani ittumi, unionip taassuma aningaasalersuinikkut isumaqatigiissuteqarfigisimanngisaani, aamma Kalaallit Nunaannik isumaqatigiissuteqarsimanngitsumi, imaluunniit piginnittuunermi atortussiat, pigisat nalillit, pisinnaatitaaffiit imaluunniit pisussaaffiit nunami Europæiske Union avataniitumi, Unionip aningaasalersuinikkut isumaqatigiissuteqarfigisimanngisaani, inatsisiliornermut atasumi, Finansiel Stabilitetip naammassissanngilaa nussuineq, appaaneq, nuussineq imaluunniit aaqqissuineq.

Immikkoortoq 11

*Atorunnaarsitsinermi aningaasaatinik aaqqissuineq*

**§ 56.** Pilersinneqassaaq atorunnaarsitsinermi aningaasalersuinermik aaqqissuineq (Afviklinmgsformuen), Finansiel Stabilitetimit aqunneqartussaq. Afviklingsformueni atorneqarsinnaavoq inatsit manna naapertorlugu aamma § 5-imi atorunnaarsitsinermi siunertatut aalajangersakkat aamma § 12, imm. 4-mi tunngavissatut aalajangiussat malillugit Finansiel Stabilitetip pisinnaaffinnik atuutsitsinerani.

*Imm. 2.* Finansiel Stabilitet Afviklingsformuenip pisussaaffiinut akiliisussatut pisussaanngilaq, aamma Afviklingsformueni akiligassatigut pisussaatitsisinnaavoq taamaallaat pisussaaffinnut nammineq pisussaaffimminut.

*Imm. 3.* Afviklingsformuenip pigisai nalillit akiligassai Finansiel Stabilitetip suliaqarfiinit allanit immikkoortisimaneqassapput.

*Imm. 4.* Afviklingsformueni inatsisitigut pisinnaatitaasutut pisussaatitaasutullu nammineersutut inissisimanngilaq. Finansiel Stabilitet eqqartuussivinnut attuumassutilinni Afviklingsformueni sinnerlugu.

*Imm. 5.* Erhvervs- og vækstministerip Finansiel Stabilitetip Afvklingsformuenimik pisortaqartitsineranut malittarisassat erseqqinnerusut aalajangersarsinnaavai.

**§ 57.** Afviklingsformueni aallaqqaasiussani matussusikkani aningaasalersuinermik ingerlataqarneq pillugu aamma aningaasaliisut aningaasalersuisullu qularnaveeqqusiisarnerannut aningaasaateqarfik pillugu inatsimmi § 9, imm. 1-imi, aamma § 10-mi ilagitinneqartumi, kunngip peqqussutaatigut atuutilersinneqartumi, aallaqqaasiisarneq 1 pct.-iussaaq, suliffinni aamma suliffinni nunani Den Europæiske Unionip avataani angerlarsimaffilinni, Unionip taassuma aningaasalersuinikkut isumaqatigiissuteqarfiginngisaani aamma Kalaallit Nunaannik isumaqatigiissuteqarsimanngitsuni, Kalaallit Nunaanni immikkoortortani. Pigisat 1 pct. qaangersimappassuk, tak. imm. 1, aningaasaliisinnaanermik pisussaaffik unissaaq. Ikiorsiisinnanermik pisussaaffik alleqqissaaq, Afviklingsformuenip 1 pct. qaangersimajunnaarpagu, tak. imm. 1. Afviklingsfomuenip minnerpaaffissamik aalajangikkap ⅔-ia ataappagu, tak. imm. 1, aningaasaliissutit naleqqussarneqassapput, taamaalilluni pigisat ukiut arfinillit angutinnagit pileqqissinnaanngorlugu.

*Imm. 2.* Afviklingsformueni immikkoortunut immikkoortiterneqarsinnaavoq.

*Imm. 3.* Erhvervs- og vækstministerip Afviklingsformuen pillugu malittarisassat erseqqinnerusut aalajangersarsinnaavai, tak. imm. 1 aamma 2.

*Anigaasaliissutinik akileeqqusissutit*

**§ 58.** Afviklingsfomueni aningaasalersorneqassaaq ukiukkuutaartumik Kalaallit Nunaanni suliffinnit aamma suliffinnit nunani Den Europæiske Unionip avataaniittunit, Unionip taassuma aningaasalersuinikut isumaqatigiissuteqarfigisimanngisaani, aamma Kalaallit Nunaannik isumaqatigiissuteqarsimanngitsunit.

*Imm. 2.* Akiliut ukiumoortoq, tak. imm. 1, aalajangerneqassaaq Finansiel Stabilitetimit tunuliaqutaralugit

1. suliffiup imaluunniit immikoortortap akiligassai ilanngaatigalugit pigisaqarnermi tunngavik aamma aningaasaliissutit matussusikkat aallaqqaasiisarnermi aningaasaliisanermilu qularnaveeqqusiisarnermik aaqqissuinermi, kunngip peqqussutaatigut atuutilersinneqartumi, § 9, imm. 1, aamma § 10 -mut ilagitinneqartut.

2) ataasiakkaatut aalajangikkamik nalorninartunut nalimmassaaneq.

*Imm. 3.* Finansiel Stabilitetip qularnaagassaraa Afviklngsfomuenimi aningaasaatit atoriaannaat qaquguluunniit Afviklingsformuenip pisussaaffigilersinnaasaannut nalimmassagaasassammata. Afviklingsformuen pigisanut nalorinarsinnaassusiat annikitsuni aningaasaliisassaaq.

*Imm. 4.* Afviklingsformuenimi aningaasat atoriaannaat amigartoorutinut, aningaasartuutinut imaluunniit suliffiup imaluunniit immikkoortup atorunnaarsinnissaanut tunngasunik aningaasartuutinut allanut matussutissatut naammanngippata, Finansiel Stabilitetip piumasarisinnaavaa immikkut ittumik aningaasaliinissaq. Immikkut ittumik aningaasaliinerup qaangersimassannglai ukiumoortumik aningaasaliissutit kingulliit pingasoriaataat. Finansiel Stabilitet suliffiup immikkut piumasaqaatit akilernissaat qaammatit 6 angullugit tamakkiisumik ilaannakortumillunnit kinguartissinnaavai, akiliineq suliffiup akiliisinnaassuseqarneranik imaluunniit akiliisinnaassusianik navianartorsiortitsippat. Akiliinissamik kinguartitsineq qinnuteqarnikkut sivitsorneqarsinnaavoq imm. 3 naapertorlugu.

*Imm. 5.* Finansiel Stabilitet Afviklingsformueni sinnerlugu taarsigassarsisinnaavoq imaluunniit niuerfinni allatut ilusilinnik aningaasatigut taperserneqarsinnaavoq inummilluunniit allamit, Afviklingsformueni naammanngippat amigaartoorutit inatsit manna malillugu atorunnaarsitsinermi aningaasartuutit allat matussusissallugit aamma imm. 4 malillugu immikkut aningaasaliissutit pineqarsinnaanngippata imaluunniit naammanngippata.

*Imm. 6.* Finansiel Stabilitet Erhvervs- og vækstministerip akuersineratigut saqqummiussisinnaavoq taarsigassarsinissamik noqqaassummik Den Europæiske Unionimi nunanit allanit imaluunniit nunanit Uionip taassuma aningaasalersuinnikkut isumaqatigiissuteqarfigisaani, Afviklingsformuen naammanngippat matussusissallugit annaasat, aningasartuutit akiligassallu allat inatsit manna malillugu atorunnaarsitsinermi, imaluunniit immikkuit ittumik aningaasaliissutit piumasarineqartut, tak. imm. 4 naammanngippata ajornarsimappallu taarsigassarsinissaq imaluunniit allatut ittunik aningaasatigut taperserneqarnissaq imm. 5 malillugu.

*Imm. 7.* Erhvervs- og vækstministerip aalajangersarsinnaavai malittarisassat ukiumoortumik aningaasaliissutit 30 pct.-i angullugit, tak. imm. 1, tassaasinnaasut akiliinissamik pisussaaffiit.

*Imm. 8.* Erhvervs- og vækstministerip Afviklingsformuenip pisortaqartitaanera pillugu malittarisassat erseqqinnerusut aalajangersarsinnaavai, tassunga ilagitillugu aningaasaliinissamik aalajangersaaneq, tak. imm. 2, akilersuinermik pisussaaffiit, aningaasaliinissamik alajangiinissamut atugassanik paasissutissanik nalunaaruteqartarneq aamma ukiumoortumik akiliisarnissamut piffissaliinerit aamma immikkut ittumik aningaasaliissutit.

*Afviklingsformuenimik atuineq*

**§ 59.** Finansiel Stabilitetip Afviklingsformueni atorsinnaavaa, pisariaqaraangat inatsit manna naapertorlugu qularnaassallugu sukumiisumik atuineq, uku pillugit

1. suliffimmi imaluunniit immikoortumi atorunnalersumi, taassuma pigalugit immikkoortuini, ikaarsaarnermi suliffimmi imaluunniit pigisanik nalilinnik ataqatigiissumik ingerlatsivimmi (porteføljeadmnistrationsselskab)

2) suliffimmit imaluunniit immikkortumut atorunnaalersumut, taassuma pigisatut immikkoortortaanut, ikaarsarnermi suliffimmut imaluunniit pigisanik nalilinnik ataqatigiissumik ingerlatsivimmut,

3) suliffimmi imalunniit immikkoortumi atorunnaalersumi pigisanik nalilinnik pisineq,

4) ikaarsaarnermi suliffimmut aamma pigisanik nalilinnik ataqatigiissumik ingerlatsinissamut piginnittuunermut aningaasaliineq

5) piginnittuussutinik pigisalinnut imaluunniit akiligassaqarfinnut § 49 naapertorlugu taarsissutinik akiliineq,

6) suliffimmut imaluunniit imikkoortumut atorunnaalersumut realkreditimut pinnani aningaasaliineq appaanermut taarsiullugu imaluunniit akiligassaqarfiit pisussaafiisa ilaanik nuussineq, bail-in atorneqarpat akiligassaqarfiillu ilaat § 25, imm. 4 malillugu bail-in-imi tamakkiisumik ilaannakortumilluunniit mininneqarpata,

7) suliffimmut imalunniit immkkoortumut atorunnaalersumut, realkredit ilangunnagu, § 26, imm. 4 aningaasaliissalluni, imaluunniit

8) nr. 1-7-imi pineqartuni iliuutsini katitikkanik aallartitsineq.

*Imm. 2.* Ingerlatsivimmik killeqarfinnik qaangiisumik atorunnaarsitsinermi Finansiel Stabilitetip atorunnaarsitsinermilu oqartussat akuusut suliarissavaat aningaasalersuinissamik pilersaarut, aalajangersaasoq nunani tamani afviklingsfomuenit aningaasaliissutissaasa agguarnissaannik.

*Imm. 3.* Afviklinmgsformuenip aningaasanik § 26 mallilugu akiliutai, Afviklingsfomuenimit atugassat, qaffasinnerpaamik annertussuseqassapput aningaasanik immikkut ittumik akiliutit aqqutigalugit piumasarineqarsinnaasunut, tak. § 58, imm. 4, imm. 1 aamma 2, piffissami killilikkami ukiut pingasut iluanni. Tamatumunnga aningaasaliineq § 58, imm. 5 malillugu pissaaq.

*Imm. 4.* Pisuni imm. 1-imi taaneqartut saniatigut Finansiel Stabilitet Afviklingsformueni aqqutigalugu noqqaassuteqarnikkut taarsigassarsisitsinnaavoq nunat allat aningaasalersuinermi aaqqissugaannut Erhvervs- og vækstminiterip akuersineratigut.

Immikkoortoq 12

*Aningaasaqarnikkut patajaassuseq*

*Pilersitsineq, siunertat il.il.*

**§ 60.**  Erhvervs- og vækstministeri aalajangiisinnaavoq Finansiel Stabilitet A/S suliffittut namminersortutut pisortat pigisaattut allanngortissallugu. Allannguineq naammassineqarsinnaavoq akiligassaqarfiit akuersisinnagit.

*Imm. 2.* (Kalaallit Nunaannut atuutissanngilaq) *Imm. 3.* (Kalaallit Nunaannut atuutissanngilaq) *Imm. 4.* (Kalaallit Nunaannut atuutissanngilaq)

**§ 61.** Finansiel Stabilitet peqataassaaq Danmarkimi Kalaallit Nunaannilu Finansiel Stabilitetip patajaatsuunissaanut sulissatigut pisinnaaffitsigullu, inatsisikkut matumuuna allatigullu, aamma aningaasalersuinermik ingerlataqarneq pillugu inatsisikkut kiisalu aningaasaliisut aningaasalersuisullu qularnaveeqqusiisarnerannut aningaasaateqarfik pillugu inatsisikkut kunngip peqqussutaatigut Kalaallit Nunaannut atuutilersinneqartukkut.

*Imm.* 2. Finansiel Stabilitetip pilersissinnaavai ingerlatsiviit pigisat, pisiarisinnaallugit ingerlatsivinni allani killilimmik akisusaassusilimmi piginneqataassutit aamma suleqatigiinnermik il.il. isumaqatigiissutit ingerlatsinerminik atuutsitsinerminut tunngasumik aamma allamik, Finansiel Stabilitetip pissusissamisoortumik suliassanik pisinnaaffinnillu ilassutaasunik ingerlatsisinnaaneranut ilassutaasunik.

*Imm. 3.* Suliat ingerlanneqartarneri pillugit tamanut ammasuunissamik inatsit, kunngip peqqussutaatigut Kalaallit Nunaannut atuutilersinneqartoq, aamma suliat ingerlanneqatarneri pillugit inatsit, kunngip peqqussutaatigut Kalaallit Nunaannut atuutilersinneqartoq, Finansiel Stabilitetimut taassumalu pigisatut ingerlataanut atuutinngilaq.

*Imm. 4.* (Kalaallit Nunaannut atuutissanngilaq)

*Imm. 5.* Aningaasalersuisarnermik inatsimmi, kunngip peqqussutaatigut Kalaallit Nunaannut atuutilersinneqartumi, paasissutissanik mianerisarialinnik ingerlatitseqqiisinnaanermut tunngasumi immikkoortoq 9 assinganik atuuppoq siulersuisunut ilaasortanut, pisortanut, kukkunersiuisunut, nalilersuisartunut, pisortatigut sullissisunut Finansiel Stabilitetimi sulisunut allanut taassumalu pigisatut ingerlataanut.

*Imm. 6.* Erhvervs- og vækstministerip Finansiel Stablitetip suliassaasa ilaasa ingerlannissaat allamut nuutsissinnaavai.

**§ 62.** Suliffik imaluunniit immikkoortortaq akiliisinnaajunnaartutut nalunaarutigineqarpat, Finansiel Stabilitetip akiliisinnaajunnaartoq isumaqatigiissuteqarfigisinnavaa ingerlassanik aqutsinermut atorunnaarsitsinissamullu tunngasunik.

*Imm. 2.* Erhvervs- og vækstministeri Finasiel Stabilitetip imm. 1 malillugu atorunnaarsitsinissamut ingerlatsinermi malittarisassanik erseqqinnerusunik aalajangersaasinnaavoq.

**§ 63.** Pisortat pigisaattut namminersorluni suliffik Finansiel Stabilitetip ingerlateqqissavaa maannamut suliaq ingerlanneqarsimasoq Finansiel Stabilitet A/S-iusimasumi pigisat nalillit aamma akiligassat ingerlateqqillugillu pisinnaatitaaffiit aamma pisusaaffiit tamatumunnga tunngasut.

*Erhvervs- og vækstministerip pisinnaaffii*

**§ 64.** Erhvervs- og vækstministerip Finansiel Stabilitet tunngatillugu pisassarai pisinnaaffiit ingerlatsiviit pillugit inatsit, kunngip peqqussutaatigut atuutilersinneqartoq malillugu, aamma aningaalersuisarneq pillugu inatsit, kunngip peqqussutaatigut Kalaallit Nunaannut atuutilersitaasoq malillugu, aktianik ingerlatsiviup ataatsimeersuarnera, tassani Erhvervs- og vækstministeri taamaalilluni kisimiilluni aktianik piginnittumut nallersuusinnaalluni.

*Imm. 2.* Finansiel Stabilitet ataatsimeersuartassaaq suliffiup ataatsimiinneratut ilusilimmik.

Imm. 3. Erhvetrvs- og vækstministerip Finansiel Stabilitetip malittarisassaanik akuersisartuussaaq.

**§ 65.** Erhvervs- og vækstministeri Finansiel Stabilitetip siulersuisuinit aalajangigassatut innersuussutinik tigusisaassaaq makkununnga

1. suliffinnut imaluunniit immikkoortunut aaqqissuinermut pingaarutilinnut atorunnaarsitsinermut atortunik toqqaaneq, tak. § 12,

2) tamanut ammasumik patajaallisaanermut atortussiat, tak. immikkoortoq 9,

3) nunat allat atorunnaarsitsinissamik oqartussaasuisa taarsigassarsinissamik noqqaanerit, tak. § 58, imm. 6 aamma

4) nunat allat atorunnaarsitsinermi aningaasaliinermut aaqqissugaannut taarsigassarsisitsinerit, tak. 59, imm. 4.

*Imm. 2.* Erhvervs- og vækstministerip pisinnaaffini atuutsissavai aalajangersagaq manna malillugu Finansiel Stabilitetimut allakkatigut nalunaarutitigut siulersuisunut ingerlatitanik.

**§ 66.** Finansiel Stabiliteti Erhvervs- og vækstministeren-imut ilisimatitsisassaaq pisunik aningaasatigut politikkikkulluunniit Finansiel Stabilitetimut pingaaruteqartunik, taamaattoq tak. § 61, imm. 5.

*Imm. 2.* Erhvervs- og vækstministerip qaqugukkullunniit Finansiel Stabilitet piumaffigisinnaavaa paasissutissanik ministerip pisariaqarsorisaminik, taamaattoq tak. § 61, imm. 5.

*Imm. 3.* Erhvervs- og vækstministeriet atorfillit, inatsit manna malillugu suliffiit, immikoortut il.il. pillugit paasissutissanik tigusisartut, akisussaaffeqarput pillaasarnermik inatsimmi §§ 152- 152 e-mut tunngasunik nipangiussisussaanermik paasissutissanut ilisimalersimasaminnut tunngasuni.

*Siuttoqarnermi pissutsit*

**§ 67.** Finansiel Stabilitet siulersorneqassaaq siulersuisunit aamma pisortaqarfimmit.

*Imm. 2.* Erhvervs- og vækstministerip toqqartassavai siulersuisut, arfineq-marlunnik ilaasortallit, tassunga ilagitillugu siulittaasoq aamma siulittaasup tullia, piffissami killilimmi ukiumi ataatsimi ilaasortaasussat. Pineqartut toqqaqqinneqarsinnaapput. Ministerip qaqugukkulluunniit suliffiup ataatsimiinnerani ilaasortat toqqakkat soraarsissinnaavai.

*Imm. 3.* Siulersuisut namminneq ingerlatsinermi malitassatik aalajangersarsinnaavaat.

*Imm. 4.* Siulersuisut katitigaassapput ataatsimoorlutik suliffiup siunertaanik ingerlatsinissamut piginnaasanik pisarialinnik piginnaaneqassallutik, tassunga ilagitillugit sulianut tunngasunik, niuernermut tunngasunik, siuttoqarnermut tunngasunik aamma aningaasaqarnermut tunngasunik.

*Imm. 5.* Finansiel Stabilitetimi sulisut pisinnaatitaanngillat Finansiel Stabilitetip siulersuisuinut ilaasortanik qinersissallutik, aamma Finansiel Stabilitetip pigisatut ingerlataani sulisut pisinnaatitaanngillat Finansiel Stabilitetip siulersuisuinut ingerlatsiviup siulersuisuini sinniisunik qinersissallutik.

*Imm. 6.* Erhvervs- og vækstministerip suliffiup pissusissamisoortumik ataatsimiinnerani aalajangersassavai siulersuisut akissarsiaat.

**§ 68.** Ulluinnarni aqutsineq ingerlanneqassaaq pisortaqarfimmit, siulersuisunit atorfinitsinneqartussamit.

**§ 69.** Erhvervs- og vækstministeri piginnaatinneqassaaq Finansiel Stabilitetip pilersitaaneranit atuutilersumik Finansiel Stabilitetimi siulersuisunut ilaasortat ilaasortaanerminni ajunaaruteqanngitsissallugit

1. siulersuisunut ilaasortanit siulersuisunut ilaasortatut atuunnermik kinguneranik taarsiivigitinissamik piumasaqaataannik tamanik, imaassimanngippat danskit inatsisaat naapertorlugit piumasaqaateqartoqartoq danskit eqqartuussiviannit atortinneqartussaasumik, aamma

2) suliat ingerlannerinut il.il. eqqartuussivinni sulianut nr. 1-imi pineqartunut aningaasartuutinut.

*Imm. 2.* Erhvervs- og vækstministerip taamaatissavaa

1. aningaasanut taarsiissutinut aamma sulisunut il.il. aningaasartuutinut, naalagaaffiup inummut allamut akiliutigisimasaanut utertitseqqusissuteqarnissaq, pineqarpata aningaasatigut taarsiissutit aamma suliat il.il. ingerlannerannut aningaasartuutit siulersuisunut ilaasortap danskit eqqartuussivianni danskit inatsisaat naaapertorlugit eqqartuussutikkut aalajangikkamik aningaasartuutigisimasinnaasaanut

2) taarsiinissamik piumasaqaateqarneq, tassunga ilanngullugu annaasanut utertitsivigineqarsinnaaneq siulersuisunut ilaasortanut atuuttoq, siulersuisut akisussaanerannut sillimmasiummi sillimmasiiissutinik qaangiisoq, siulersuisunut ilaasortaq kisimi mianersuaalliorsimappat.

*Imm. 3.* Erhvervs- og vækstministeri Finansiel Stabilitetimi sulinermi ataatsimiinnermi taasisinnaavoq malittarisassani allanguinissamik siunnersuummut, taanna Finansiel Stabilitetip siulersuisuisa Finansiel Stabilitetip pilersinneqarneranit atuutilersumik Finansiel Stabilitetimik pisinnaatitsisumik pisortaqarnermi siulersuisunullu ilaasortat aamma Finansiel Stabilitetip pigisatut ingerlataani naalagaffiulli ajunaaruteqannginnissaata annertoqataanik ajunaaruteqannginnissaannik aamma Finansiel Stabilitetip taamaatikkaa taarsiinissamik piumasaqaateqarnissaq, tassunga ilagitillugu utertitsivigineqarsinnaaneq, pisortaqarfimmut aamma siulersuisunut aamma Finansiel Stabilitetip pigisatut ingerlataani siulersuisunut atuunneratut annertussusilimmik atuuttussanik.

*Imm. 4.* Ajunaaruteqannginnissami imm. 1-3 malillugu taamatulli pineqarput pissutsit imm. 1-3-mi ilagitinneqartut Finansiel Stabilitet A/S-imi § 60 malillugu pilersitsineq sioqqullugu.

**§ 70.** Finansiel Stabilitetip siulersuisuisa pisorqarfiatalu qularnaassavaat Finansiel Stabilitetip piginnaanerit isumalluutillu pisariaqartut pigigai, aamma qularnaassagaat suliffik aaqqissugaasimasoq suliassat pisinnaanerillu pingaartillugit namminermut ingerlatat suliarissallugit.

*Aningaasaqarneq aamma naatsorsuutinut tunngasut*

**§ 71.** Finansiel Stabilitetip aningaasaatai pigisaalu nalillit naalagaaffiup pigisaanit immikkoortisimaneqassapput, tak. aallarniuteqartarnermi aningaasaliisullu qularnaveeqqusertarnerannik aaqqissuineq pillugu inatsimmi, kunngip peqqussutaatigut Kalaallit Nunaannut atuutilersinneqartumi, § 1, aamma Afviklingsformuenimit, tak. inatsimmi matumani immikkoortoq 11, immikkoortisimaneqassapput Finansiel Stabilitetip pigisaanit allanit.

*Imm. 2.* Finansiel Stabilitet Garantiformuenimut akiliisussatut pisussaanngilaq, tak. aallarniuteqartarnermi aamma aningaasaliisartut qularnaveeqquserneqartarnerannik aaqqissuinermik inatsimmi, kunngip peqqussutaatigut Kalaallit Nunannut atuutilersinneqartumi § 1, aamma Afviklingsformueni, tak. inatsimmi matumani immikkoortoq 11, aamma aningaasaataat pigisaallu nalillit namminneq pisussaaffimminnuinnaq akiliisussaatitaapput.

*Imm. 3.* Finasiel Stabilitetip sinneqartoorutit naalagaaffimmut eqquiniutigitissinnaanngilai imaluunniit nammineq pigisat eqquiniutigalugit allatullunniit. Imm. 1-imut ilagitinneqanngillat ingerlassat § 60 malillugu allannguinermi tigusat.

**§ 72.** Finansiel Stabilitet naalagaaffimmi isumaqatigiissutinut aamma isumaqatiginninniuteqartarnermut ilaanngilaq, kisianni nammineq akissarsiatigut atorfinitsisisarnermilu pissutsit sulisuminut isumaqatiginninniutigisinnaallugit, tassunga ilagitillugit ataatsimoorussani isumaqatigiissutit.

*Imm. 2.* Atorfinitsitsisarnermi pissutsit maannamut atuuttut ingerlateqqinneqassapput akissarsiallit suliffiit tiguneqarnerini inatsisitigut inissisimanerat pillugu inatsimmi malittarisat malillugit.

**§ 73.** Finansiel Stabilitet naatsorsuusiortassaaq aningaasalersuisarneq pillugu inatsimmi, kunngip peqqussutaatigut Kalaallit Nunaannut atuutilersinneqartumi, aningaasalersuinikkut pigisatut suliffiit pillugit malittarisassat malillugit.

*Imm. 2.* Finansiel Stabilitetip naatsorsuutai kukkunersiorneqartassapput aningaasalersuisarnermik ingerlatsinermik inatsit aamma naalagaaffiup naatsorsuutai il.il. pillugit inatsit kukkunersiuisumit naalagaffimmit akuerisamit naalagaaffiullu kukkunersiuisuanit. Kukkunersiuisoq naalagaaffiup akuerisaa Erhvervs- og vækstministerimit sulilluni ataatsimiinnermi toqqarneqartassaaq ukioq ataasikkuutaarlugu akuerisaasimasuussallunilu Finanstilsynetimit aningaasalersuisarnermik ingerlatrsineq pillugu inatsimmi § 199 naapertorlugu. Toqqaaqqittoqarsinnaavoq.

*Imm. 3.* Ukiumoortumik nalunaarut kukkunersioriigaq sulinermi ataatsimiinermi akuerisassatut saqqummiunneqassaaq.

**§ 74.** Finansiel Stabilitetip inatsit manna malillugu aningaasartuutai, § 29-ikkut matussuserneqanngitsut, aamma aningaasalersuisarnermik ingerlatsineq pillugu inatsit, kunngip peqqussutaatigut Kalaallit Nunaannut atuutilersinneqartoq naapertorlugu, aningaasalersorneqassapput akitsuutit § 1-imi suliffinnit ilagitinneqartuneersut aqqutigalugit. Akitsuutit Finanstilsynetimit akiliisitsissutigineqartassapput ukiukkuutaartumik, aningaasalersuinermik ingerlatsineq pillugu inatsimmi § 360, imm. 4 naapertorlugu, taassuma Finansiel Stabilitetimut ingerlatittassavai.

*Imm. 2.* Finansiel Stabilitetip aningaasartuutai aallarniuteqartarneq aamma aningaasalersuinermi qularnaveeqqusiisarnermik aqqissuineq pillugu inatsimmi, kunngip peqqussutaatigut Kalaallit Nunaannut atuutilersinneqartoq, immikkoortoq 4 malillugu magtussuserneqartassapput.

*Imm. 3.* Finansiel Stabilitetimut allanik suliakkiisinnaanermi aningaasaliineq, tak. § 61, imm. 6, pisumi aalajangersarneqassaaq ingerlatsinermi.

*Imm. 4.* Finansiel Stabilitetimut naalagaaffiup taarsigassarsisitseqqittarneranit tunniussisoqarsinnaavoq.

*Pisortatigoorneq*

**§ 75.** Finansiel Stabilitetimi siulersuisut aalajangiisinnaapput sulinermi ataatsimiinneq tamakiisumik ilaanaaluunniit tusagassiortunut matoqqassasoq, Finansiel Stabilitetip siunertaata, pisinnaaffiisa suliassaasalu tamanna tunngavissippassuk.

Immikkoortoq 13

*Attaveqartarneq*

**§ 76.** Erhvervs- og vækstministeri malittarisassanik aalajangersaasinnaavoq pissutsit inatsimmut matumunnga ilagitinneqartut imaluunniit inatsit manna malillugu malittarisassat malillugit Finansiel Stabilitetimit Finansiel Stabilitetimullu allakkatigut attaveqartarneq digitalimik pisassanersoq.

*Imm. 2.* Erhvervs- og vækstministeri digitalimik attaveqartarneq pillugu malittarisassanik erseqqinnerusunik aalajangersaasinnaavoq, tassunga ilagitillugit it-kkut aaqqissuinerit aalajangersimasut, digitalimik ilusiliissutit immikkut ittut aamma digitalimik atsiorsinnaaneq il.il.

*Imm. 3.* Inatsit manna malillugu digitalilmik nalunaarut isigineqassaaq saqqummersimasutut, nalunaarut saaffigisamut apuussimagaangat.

**§ 77.** Erhvervs- og vækstministeri malittarisassanik aalajangersaasinnaavoq Finansiel Stabiliteti allakkat allagaatillu inatsit manna malillugu malittarisassat malillugit atsiugaanngitsumik saqqummersimasut saqqummiussinnaanerai, maskinakkut imaluunniit periaatsimi assingusumi assilillugu atsiukkami teknikkikkut qularnaajakkamik, allakkamik allagaammillunniit saqqummiussisimasumik kinaassusersiinermik qularnaarisumik. Allakkat allagaatillu taama ittut naligiissinneqassapput allakkanut allagaatinullu inuttut atsiukkanut.

*Imm. 2.* Erhvervs- og vækstministerip allakkanut allagaatinullu elekroniskimik qarasaasiarsornikkut tunngaveqartumik taamaallaat Finansiel Stabilitet nassiussisoralugu saqqummiunneqarsinnaanersut malittarisassat aalajangersarsinnaavai.

Immikoortoq 14

*Atuutilersitsinermik il.il. aalajangersaaneq*

**§ 78.** Peqqussut atuutilissaaq 1. august 2019.

*Imm. 2.* (Kalaallit Nunaannut atuutissanngilaq)

**§ 79.** Afviklingsformuen, tak. immikkoortoq 11, annertusiartuaartinneqassaaaq anguniarlugu qaffasissusissatut aalajangiussaq § 57, imm-1-imi, kingusinnerpaamik decembarip 31-anni 2024-mi, taamaattoq tak. § 57, imm. 3.

1. Aalajangersagaq imaattumik oqaasertaqarpoq: »**§ 80.** Inatsit Kalaallit Nunaannut Savalimmiunullu atuutinngilaq, taamaattoq kunngip peqqusineratigut tamakkerluni ilaannakortumilluunniit Kalaallit Nunaannut Savalimmiunullu atuutilersinneqarsinnaalluni ilanngullugit, Kalaallit Nunaanni Savalimmiunilu maleruagassat naapertuuttut.« [↑](#footnote-ref-1)